open-index/open-wikipedia-markdown huggingface dataset:
යුධගනාව

**යුධගනාව** යනු ශ්‍රී ලංකාවේ මොණරාගල දිස්ත්‍රික්කයේ වැල්ලවායට ආසන්නව පිහිටි ඓතිහාසික පුදබිමක් වේ.

## ඉතිහාසය
මහාවංශයට අනූව ක්‍රි. පූ. දෙවන ශතවර්ෂයේ දුටුගැමුණු හා සද්ධාතිස්ස දොසොහොයුරන් අතර ඇතිවූ යුද්ධයෙන් පසුව එම සිද්ධිය සිහිවීම පිණිස දාගැබක් කරවූ බව සඳහන් වේ. බොහෝදෙනා විශ්වාස කරන පරිදි, යුධගනාව යනු එම දාගැබ වේ.

එසේම පළමුවන පරාක්‍රමබාහු රජු (ක්‍රි. ව. 1153-1186) සිය මෑණියන් වූ රත්නාවලී දේවිය ආදාහනය කල රත්නාවලී ස්ථූපය, යුධගනාව බැව් තවත් මතයක් වේ.

## කැණීම්
මෙම දාගැබ 2003 හා 2004 යන වර්ෂ වලදී කැණීම් වලට භාජනය කල අතර එහිදී සමහර අයගේ මතයක් වූ දාගැබ් දෙකක් යන මතය බැහැර කරමින් එකම දාගැබක් බව තහවුරු කර ගන්නා ලදී. එසේම ලැබුණු වෙනත් සාධක අනූව මෙය ඉදිකිරීම් අතරමග නවත්වා දැමූ දාගැබක් බව තහවුරු විය.

කැණීම් වලදී ලෝකඩ කරඩුවක්, බුද්ධ ප්‍රථිමා තුනක්, බෝසත් හෝ දේව ප්‍රථිමාවක්, ලෝහ භාජන කිහිපයක් හා කාසි විශාල ප්‍රමාණයක් හමුවී ඇති අතර ඒවා බුදුරුවාගල කෞතුකාගාරයේ ප්‍රදර්ශනයට තබා තිබේ.

නිශ්ශංකමල්ල රජු ඉදිකල ගාවුත කණුවක්, නුවර යුගයේ ඉදිකල විහාර මන්දිරයක් සහ හාත්පස පුරා විසිරුණු නටඹුන් රැසක් යුධගනාව භූමිය තුල දැකිය හැකි වේ.

## සංරක්ෂණ කටයුතු
යුධගනාව දාගැබේ සංරක්ෂණ කටයුතු ප්‍රථම වරට 1979 වසරේදීත්, පසුව 1992 සිට 2002 දක්වාත්, 2003-2004 යන වර්ෂවලදීත් පුරා විද්‍යා දෙපාර්තමේන්තුව විසින් සිදු කරන ලදී.

ප්‍රවර්ගය:මොණරාගල දිස්ත්‍රික්කයේ බෞද්ධ සිද්ධස්ථාන‎
ප්‍රවර්ගය:මොණරාගල දිස්ත්‍රික්කයේ පුරාවිද්‍යා ආරක්‍ෂිත ස්මාරක
ඔස්කා ෂින්ඩ්ලර්

**ඔස්කා ෂින්ඩ්ලර්** (28 අප්‍රේල් 1908 –  9 ඔක්තොම්බර් 1974) යනු, වාර්ගික ජර්මානු කර්මාන්තකරුවෙක්, චරපුරුෂයෙක් සහ, නාසි පක්ෂයෙහි සාමාජිකයෙක් වන අතර,  හොලෝකාස්ට් වර්ගඝාතය තුලදී,  අධිවාසිත පෝලන්තය සහ  බොහීමියා සහ මොරේවියා ආරක්ෂිත රාජ්‍යය තුල පිහිටි ඔහුගේ එනැමල් භාණ්ඩ සහ  ඩෙඩි බෙහෙත් කම්හල් තුල සේවයේ යෙදවීමෙන්, යුදෙව්වන් 1,200 දෙදෙනෙකුගේ ජීවිතය බේරා ගැනීම පිළිබඳ ගෞරවය ඔහුට හිමි වෙයි.
*ෂින්ඩ්ලර්ස් ආර්ක්* නමැති 1982 නවකතාවෙහි සහ, ඉන්පසුව පැමිණි  *ෂින්ඩ්ලර්ස් ලිස්ට්* නම් 1993 චිත්‍රපටයෙහි වස්තු විෂයය වූයේ ඔහු වන අතර, පළමුව ලාභ උපැයීම වෙතින් පොළඹවනු ලැබූ අවස්ථාවාදියෙක් වූ සහ පසුව  ඔහුගේ යුදෙව් සේවායුක්තයන්ගේ ජීවිත බේරා ගැනීමට අසාමාන්‍ය උපනයනය, මුරණ්ඩුබව සහ, කැපකිරීම යෙදවූ ඔහුගේ ජීවිත කතාව ඒවායින් පිළිබිඹු වෙයි.

ස්විටෝ, මොරේවියාව හී ඇතිදැඩිවුනු ෂින්ඩ්ලර්, නාසි ජර්මනියේ චරපුරුෂ සේවාව වන අබ්වෙයා සමගින් 1936 වසරෙහිදී එක් වන තුරු රැකියාවන් කිහිපයක යෙදිණි. 1939 වසරෙහිදී, ඔහු නාසි පක්ෂයට එක් විය. චෙකොස්ලොවේකියාවෙහි ජර්මානු අධිවාසයට පෙර 1938 වසරෙහිදී, දුම්රිය ගමනාගමනය හා හමුදා සේනාංක ගමනය පිළිබඳ තොරතුරු ජර්මානු රජය සඳහා ඔහු විසින් රැස් කරන ලදි. ඔත්තු බැලීමේ චෝදනා පිට චෙක් රජයෙන් ඔහු අත්අඩංගුවට ගත් නමුදු, 1938 වසරෙහි  මියුනික් ගිවිසුමෙහි කොන්දේසි මත නිදහස් කෙරිණි. 1939 දී පෝලන්තයේ ක්‍රියාත්මක වෙමින්, දෙවන ලෝක යුද්ධය ඇරඹීමත් සමගම පෝලන්තය ආක්‍රමණය කිරීමට පෙර, නාසිවරුන් වෙනුවෙන් තොරතුරු රැස්කිරීම ෂින්ඩ්ලර් විසින් දිගටම කරගෙන යන ලදි.

## ආශ්‍රිත
2015 කෝපා අමෙරිකා

**2015 කෝපා අමෙරිකා** යනු,  කෝපා අමෙරිකා තරගාවලියෙහි 44වන පියවර වන අතර, දකුණු ඇමරිකාවෙහි ජාතික කණ්ඩායම් සඳහා ප්‍රධාන ජාත්‍යන්තර පාපන්දු තරගාවලිය වන මෙය,  2015 වසරෙහි  ජූනි 11 දින සිට ජූලි  4 දින දක්වා චිලි  රාජ්‍යයෙහි පැවැත්විණි. මෙම තරගාවලිය සංවිධානය කරන ලද්දේ, දකුණු ඇමරිකාවෙහි පාපන්දු පාලක  ආයතනය වන කොන්මෙබොල් විසිනි.

## ආශ්‍රිත
මිත්‍යා මත

ුවඳින් ඔපවත් කර වන්නට හැකි වූ බැවිනි.
  
## යොමුව
සිව්පාදිකත්වය

[thumb| [සීබ්‍රා යනු, සිව්පාවෙකු සඳහා උදාහරණයකි.]]

**සිව්පාදිකත්ව** හෝ **තිරස්කායත්ව** ඉරියව්ව යනු, බාහු හෝ පා සතර භාවිතා කරමින් සිදුකරන, සතුන්ගේ භෞමික ජංගමන ආකාරයකි. සාමාන්‍ය වශයෙන්  **සිව්පාදිකත්ව** ආකාරයට චලනය වන සතෙකු හෝ යන්ත්‍රයක් හැඳින්වෙන්නේ  **සිව්පා** ලෙසින් වන අතර, එහි අර්ථය වන්නේ  "කකුල් සතරක්" ඇති බවය. සිව්පාවුන්ගෙන් බහුතරය පෘස්ඨවංශික සතුන් වන අතර, පශු වර්ගයේ සතුන්, බල්ලන් සහ බළලුන් වැනි ක්ෂීරපායියන් සහ, කටුස්සන් වැනි  උරගයන් මෙයට අයත් වෙති.

ප්‍රවර්ගය:චතූර්පාදිකයෝ
ප්‍රවර්ගය:භෞමික ජංගමනය
අලුවිහාරේ (වක්‍රෝත්තිහරණය)

ඔබට අවැසි ලිපිය තෝරාගන්න

* විහාරස්ථානය සදහා අලුවිහාරේ බලන්න
* ගම්මානය සදහා අළුවිහාරය,ගම්මානය බලන්න
* මාතුල අලුලෙන

## වෙනත්
* ඇලික් අළුවිහාරේ
* රංජිත් අළුවිහාරේ
* වසන්ත අළුවිහාරේ
* බර්නාඩ් අළුවිහාරේ
ෂෝල්ස් ඇන්ඩ් ග්ලිඩ්න්ස් යතුරුලියනය

thumb|alt=A black typewriter decorated with ornate floral patterns sits affixed to an iron sewing machine stand with a treadle.| ඊ. රෙමිංටන් සහ පුත්‍රයෝ විසින් නිපැයුනු  ෂෝල්ස් ඇන්ඩ් ග්ලිඩ්න්ස් යතුරුලියනය

**ෂෝල්ස් ඇන්ඩ් ග්ලිඩ්න්ස් යතුරුලියනය** (**රෙමිංටන් අංක.&nbsp;1** ලෙසින්ද හැඳින්වෙයි) යනු, වාණිජ වශයෙන් සාර්ථක වූ පළමු යතුරුලියනය වෙයි. ඇමරිකානු නිවැවුම්කරු ක්‍රිස්ටෝපර් ලේතම් ෂෝල්ස් විසින් ප්‍රමුඛ ලෙසින් සැලසුම් කෙරුණු මෙය, සහාධ්‍ය  මුද්‍රණ ශිල්පී  සැමුවෙල් ඩබ්. සෝල් සහ ආධුනික යාන්ත්‍ර ශිල්පි කාර්ලොස් එස්. ග්ලිඩ්න් යන්නන්ගේ සහය ඇතිව ප්‍රවර්ධනය කෙරිණි.  මෙය සම්බන්ධ කටයුතු  1867 වසරෙහිදී ඇරඹුනු නමුදු, කෙටි කලකදී ව්‍යවසායෙන් ඉවත් වීමට සෝල් ක්‍රියා කල අතර, ඔහු වෙනුවට ආදේශ කෙරුණු ජේම්ස් ඩෙන්ස්මෝර් විසින්, මූල්‍ය පිටුබල සපයමින් යන්ත්‍රයේ අඛණ්ඩ ප්‍රවර්ධනයේ බල සැපයුම විය. මෙම උපකරණය නිපැයීමට ගත් මන්දායුෂ්ක උත්සාහයයන් කිහිපයකට අනතුරුව, ඊ රෙමිංටන් සහ පුත්‍රයෝ විසින්  1873 වසරෙහි මුල් භාගයෙහිදී යන්ත්‍රය අත්පත් කර ගැනිණි. විවිධාංගකරණයට පාත්‍ර වීමට රුචිකත්වයක් දැක්වූ ආයුධ නිෂ්පාදකයෙක් ලෙසින්, රෙමිංටන් සමාගම විසින් යතුරුලියනය තවදුරටත් ප්‍රසාදනය කොට අවසානයේදී  1874, ජූලි&nbsp;1 දිනදී, වෙළෙඳපොලට නිකුත් කෙරිණි.

එහි ප්‍රවර්ධනය අතරතුර, කුතුහලය දැනවූ රළු ආම්පන්නයක සිට ප්‍රායෝගික උපකරණයක් බවට පරිණාමය වීමට යතුරුලියනය සමත්වූ අතර, එහි මූලික ආකාරය කාර්මික ප්‍රමිතිය බවට පත් විය. යතුරුලියනයන් සැලසුම් කිරීමේදී මූලිකවූ අංගයන් මෙම යන්ත්‍රයෙහි අඩංගුවූ අතර, ඒවා අතර සිලින්ඩරාකාර ප්ලැටනයක් සහ පේලි-සතරක QWERTY යතුරුපුවරුවක් වූහ. කෙසේවෙතත්, සැලසුම් ඌණතා කිහිපයක් පැවතිනි. ෂෝල්ස් ඇන්ඩ් ග්ලිඩ්න්ස් වෙතින් මුද්‍රණය කල හැකි වූයේ ලොකු මුද්‍රණ අකුරු පමණක් වූ අතර—මෙම ගැටළුවට එහි අනුප්‍රාප්තික, රෙමිංටන් අංක.&nbsp;2විසින් පිළියම් යෙදිණි—එය "අන්ධ ලියනයක්" විය, යන්නෙන් අදහස් වූයේ යතුරු ලියන්නා විසින් එයට ලියන අතරතුර ලියන්නේ කුමක්දැයි දැක ගත නොහැකි වූ බවයි.

සංස්ථාපිත වෙළෙඳපොළක් නොමැතිවීම, අධික මිල සහ, පුහුණු කල ක්‍රියාකරුවන් අවශ්‍යවීම ආදී කරුණු නිසා, මුලදී,  මෙම යතුරුලියනය සඳහා ලැබුණු මහජන ප්‍රතිචාරය  උද්‍යෝගිමත් එකක් නොවීය. සංස්ථාපිත වෙළෙඳපොළක් නොමැතිවීම, අධික මිල සහ, පුහුණු කල ක්‍රියාකරුවන් අවශ්‍යවීම ආදී කරුණු විසින්, එහි ප්‍රතිග්‍රහණය පමා කෙරිණි. මීට අමතර වශයෙන්, යතුරු ලියවන ලද පණිවුඩ ලද පුද්ගලයන්, එම යාන්ත්‍රික, ලොකු මුද්‍රණඅකුරු පමණක් සහිත ලීවීම්, අපුද්ගල සහ සමහරවිට නින්දාදනවනසුළු ලෙසින් සැලකූහ. කෙසේවෙතත්,  19වන සියවසෙහි අපර භාගයේදී ඇතිවූ නව සන්නිවේදන තාක්ෂණයන් සහ දියුණුවන ව්‍යාපාර විසින්, යතෝචිත සහ කියවීමට පැහැදිලි ලිපි හුවමාරුව සඳහා අවශ්‍යතාවය ඉස්මතු කල අතර, එබැවින් ෂෝල්ස් ඇන්ඩ් ග්ලිඩ්න්ස්  සහ එහි සමකාලිකයන්, සාමාන්‍ය කාර්යාල සවිකුරුවන් බවට විගසින් පත්වූහ. ලිපිකාර වෘත්තිය සඳහා කාන්තාවන්ගේ ආගමනය, මෙම යතුරුලියනයේ සහායයෙන් සිදුවූ බව සඳහන් වන්නේ, නව උපකරණය ක්‍රියාකරවීම සඳහා බොහෝ කාන්තාවන් බඳවා ගත් බැවිණි.

## ඉතිහාසය
### මුල් ප්‍රවර්ධනය 
thumb|alt=A 45-degree view of a wooden device with piano-like keyboard and, centered on its top, a metal disk over which a mechanical arm with two spindles is suspended| 1868, ජූනි 23 දිනදී  ස්වාධිකාරි ලද යන්ත්‍රය,   "පියානෝවක් සහ මුළුතැන්ගෙය මේසයක් අතර දෙමුහුමක්" ලෙසින් දිස්විය.

ෂෝල්ස් ඇන්ඩ් ග්ලිඩ්න්ස්  යතුරුලියනයේ සම්භවය වන්නේ, වසර 1866 දී ක්‍රිස්ටෝපර්

ප්‍රවර්ගය:1874 හඳුන්වාදීම්
ප්‍රවර්ගය:ඇමෙරිකානු සොයාගැනීම්
ප්‍රවර්ගය:යතුරුලියන
විරු සිසු සමරු එළිමහන් රංග පීඨය

**විරු සිසු සමරු එළිමහන් රංග පීඨය** කැළණිය විශ්වවිද්‍යාලයේ වෛද්‍ය පීඨය පිහිටා ඇති රාගම මණ්ඩපයේ ඉදිකර ඇත. මෙය උතුරු කොළඹ වෛද්‍ය විද්‍යාලය ආණඩුවට පවරාගැනීමේ සටනේදී මරාදැමූ සිසුන් ප්‍රධානකොට සටනට දාකකවූ සියළු සිසුන් සඳහා වූ ස්මාරකයක් ලෙස සැලකේ.

## අදහස
## ඉදිකිරීම
### සැලසුම
පේරාදෙණිය‍ විශ්වවිද්‍යාලයේ වල ආකෘතිය ඇසුරින් සැලසුම් කරඇත.

## විවෘත කිරීම
අදාල සටනේදී මරාදැමූ පද්මසිරි ත්‍රීමා විතාරණ සහ වෙනුර එදිරිසිංහ යන සිසුන්ගේ මවුවරු දෙපල සහ ඒ.එන්.එස්. කුලසිංහ  විසින් උත්වාකාරයෙන් ක්‍රි.ව. 1998 වසරේදී විවෘත කෙරිනි.

## මූලාශ්‍ර
ප්‍රවර්ගය:කැළණිය විශ්වවිද්‍යාලය
ප්‍රවර්ගය:උතුරු කොළඹ වෛද්‍ය විද්‍යාලය
ප්‍රවර්ගය:ශිෂ්‍ය ව්‍යාපාර - ශ්‍රී ලංකා
ඇලික් අළුවිහාරේ

වනිගසේකර මුදියන්සේ රාලහාමිලාගේ ඇලික් අළුවිහාරේ හෙවත් **ඇලික් අළුවිහාරේ** ( 1926 දෙසැම්බර් 20 - 2009 මැයි 17 ) එක්‌සත් ජාතික පක්‍ෂය මුල් කරගෙන සිය දේශපාලන කටයුතු මෙහෙයවු ශ්‍රී ලංකික දේශපාලනඥයකි.
සද්ධර්‍මපුණ්ඩරීක සූත්‍රය

මහායාන ධර්‍ම ග්‍රන්ත අතුරින් උසස් යයි පොදුවේ පිලිගන්නා ග්‍රන්තයකි. මහායාන ධර්‍මය ඈත පෙරදිග කරා යාමේදී, ප්‍රතමයෙන් ඒ රටවලට ගියා වූ ද, එ‍මෙන්ම ඒ රටවල ඉතා ගැඹුරු ආකාරයෙන් මුල් බැසගත්තා වූ ද සූත්‍රයයි. ආරම්භය අවිනිශ්චිතයි. මෙය ක්‍රි.ව. 1 වන විට, සංස්කෘත බසින් සැකසී තිබී ඇතැයි සැලකේ. ක්‍රි.ව. 255 සිට 601 දක්වා චීන පරිවර්තන 6 ක් කෙරී ඇත. ඒ අතුරින් ක්‍රි.ව. 401 දී චීනයට පැහැරගෙන යනු ලැබූ කුමාරජීව හිමියන් කළ පරිවර්තනය උසස්ම ලෙස සැලකේ. ජපානයේ මෙම සූත්‍රයට ජීවමාන බුදුන්වහනන්සේට මෙන් “නමුම්‍යේෙහා් රෙන්ගෙ ක්‍යේ“ ලෙස නමස්කාර නරති. මෙම සූත්‍රය භක්තියෙන් කියවීමේදී බුදුන්දැකිය හැකිය. -හැදින්වීම

## ආශ්‍රය
අළුවිහාරය, ගම්මානය

**අළුවිහාරය** යනු මධ්‍යම පළාතේ මාතලේ දිස්ත්‍රික්කයේ පිහිටි  ගම්මානයකි. අළුවිහාරය රජමහ විහාරය මෙම ප්‍රදේශයේ පිහිටා ඇත.

## ආශ්‍රිත ලිපි
*ශ්‍රී ලංකාවේ නගර ලැයිස්තුව

## මූලාශ්‍ර
## බාහිර සබැදි
*Department of Census and Statistics -Sri Lanka
නිකලස් වින්ටන්

**ශ්‍රීමත් නිකලස් ජෝර්ජ් වින්ටන්**  (උපත  **නිකලස් වියට්හයිම්**; 19 මැයි 1909 – 1 ජූලි 2015) යනු,  දෙවන ලෝක යුද්ධය ඇරඹුමට ආසන්නයෙහිදී,  නාසි-අධිවාසිත චෙකොස්ලොවේකියාව වෙතින්, ඔවුනතරින් බොහෝමයක්  යුදෙව්වෝ වූ , ළමුන් 669 දෙනෙකු බේරා ගැනීම සංවිධානය කල, පසුව චෙක් කින්ඩර්ට්‍රන්ස්පෝට් නම් ලැබූ මෙහෙයුම සඳහා ගෞරවයට පාත්‍ර වන, බ්‍රිතාන්‍ය මානවවාදියෙකි. ළමුන් සඳහා නිවෙස් පිළියෙල කල  වින්ටන්,   ඔවුන් සුරක්ෂිත ලෙස බ්‍රිතාන්‍යයට යැවීය.  යුද්ධයෙන් පසුව, ඔහුගේ පරිශ්‍රමයන් පිළිබඳව වින්ටන් කිසිවකු හා සාකච්ඡා නොකල අතර, ඔහුගේ බිරිඳ විසින් ඔහු සිදු කල දෙය දැන ගත්තේ, දරුවන්ගේ දෙමව්පියන් සහ ඔවුන් භාර ගත්  පවුල් පිළිබඳ විස්තර ඇතුලත් ක්ෂේත්‍ර-පොතක්, 1988 වසරෙහිදී, ඔවුන්ගේ අට්ටාලයෙන් ඇය සොයා ගත් විටය. බ්‍රිතාන්‍ය මාධ්‍යය විසින් ඔහු වෙත පටබැඳි නාමය වූයේ "බ්‍රිතාන්‍ය ෂින්ඩ්ලර්" යන්නයි. 2014 ඔක්තොම්බර් 24 දිනදී, චෙක් ජනරජයෙහි ඉහළම ගෞරව නාමය වූ, ඕඩර් ඔෆ් ද වයිට් ලයන්, චෙක් ජනාධිපති, මිලෝස් ෂෙමාන් විසින් ඔහු වෙත ප්‍රදානය කෙරිණි.

## ආශ්‍රිත 
## තවදුරටත් කියවීම් 
*වින්ටන්, බාබරා (2014), *ඉෆ් ඉට්ස් නොට් ඉම්පොසිබල්... ද ලයිෆ් ඔෆ් සර් නිකලස් වින්ටන්*, මාටඩෝර්, ISBN 978-1-78306-520-2
*හැරිස්, මාක් ජොනතන් සහ  ඕපන්හයිමර්, ඩෙබ්රා (2000), *ඉන්ටු ද ආර්ම්ස් ඔෆ් ස්ට්‍රේන්ජර්ස්: ස්ටෝරීස් ඔෆ් ද  කින්ඩර්ට්‍රන්ස්පෝට්*, බ්ලූම්ස්බරි

## බාහිර සබැඳි 
*
*සර් නිකලස් වින්ටන්ස් මීටිං විත් මෙවි ඔෆ් ද පීප්ල් හී සේව්ඩ් ("දැට්ස් ලයිෆ්" නම් බීබීසී වැඩසටහන 1988 දී විකාශය කෙරුණු)
*නිකලස් වින්ටන් ෆිල්ම් වින්ස් එමී චෙක් රේඩියෝ සම්මුඛසාකච්ඡාව
*ඕල් මයි ලව්ඩ් වන්ස් හී නිව්යෝර්ක් ටයිම්ස්  සමාලෝචනය
*නිකලස් වින්ටන් – ද පවර් ඔෆ් ගුඩ් – වෙබ්
*ඉන්ටු දි ආම්ස් ඔෆ් ස්ට්‍රේන්ජර්ස්: ස්ටෝරීස් ඔෆ් ද  කින්ඩර්ට්‍රන්ස්පෝට් http://www.intothearmsofstrangers.com/
*
*බේරාගත් එක් දරුවෙක් වන, මිලේනා ග්‍රෙන්ෆෙල්-බ්‍රේන්ස් සමග සම්මුඛ සාකච්ඡාවක්
*

ප්‍රවර්ගය:1909 උපත්
ප්‍රවර්ගය:2015 මරණ
ප්‍රවර්ගය:බ්‍රිතාන්‍ය බැංකුකරුවෝ
ප්‍රවර්ගය:බ්‍රිතාන්‍ය ශතායුෂ්කයෝ
ප්‍රවර්ගය:බ්‍රිතාන්‍ය සවිඥානික ප්‍රතිවිරෝධතයෝ
ප්‍රවර්ගය:ප්‍රංශයේ සිටින බ්‍රිතාන්‍ය ප්‍රවාසිකයෝ
ප්‍රවර්ගය:ජර්මනියේ වෙසෙන බ්‍රිතාන්‍ය ප්‍රවාසිකයෝ
ප්‍රවර්ගය:බ්‍රිතාන්‍ය මානවවාදියෝ
ප්‍රවර්ගය: ජර්මානු-යුදෙව් සම්භවයක් සහිත බ්‍රිතාන්‍ය ජනයා
ප්‍රවර්ගය:බ්‍රිතාන්‍ය තැරැව්කාරයෝ
ප්‍රවර්ගය:ජුදා ආගම වෙතින් එංගලන්ත සභා ආගම වෙත මාරුවූවෝ
ප්‍රවර්ගය:ඉංග්‍රීසි සමාජවාදියෝ
ප්‍රවර්ගය:පූර්ව එංගලන්ත සභා සාමාජිකයෝ
ප්‍රවර්ගය:කින්ඩර්ට්‍රන්ස්පෝට්
ප්‍රවර්ගය:නයිට්ස් බැචලර් සම්මානලාභියෝ
ප්‍රවර්ගය: ඕඩර් ඔෆ් ද බ්‍රිටිෂ් එම්පයර් සම්මානලාභියෝ
ප්‍රවර්ගය: ස්ටෝව් පාසලෙහි උගැනුම ලද්දෝ
ප්‍රවර්ගය: හැම්ප්ස්ටඩ් හී ජීවත්වූවෝ
ප්‍රවර්ගය: ඕඩර් ඔෆ් ද වයිට් ලයන් සම්මානලාභියෝ
ප්‍රවර්ගය: ඕඩර් ඔෆ් ටොමාෂ්  ගරිග්  මසයික් සම්මානලාභියෝ
ප්‍රවර්ගය: හොලෝකාස්ට් වර්ගඝාතය තුලදී යුදෙව්වන් බේරාගැනීම
ප්‍රවර්ගය:රාජකීය ගුවන් හමුදා ගුවන්භටයෝ
ප්‍රවර්ගය:රාජකීය ගුවන් හමුදා නිලධාරියෝ
ප්‍රවර්ගය:දෙවන ලෝක යුද්ධයේ නිරතවූ රාජකීය ගුවන් හමුදා කාර්ය මණ්ඩලය
කොන්ක්‍රීට්

[thumb| තවමත් විශාලතම සවිනොගැන්වූ ඝණ කොන්ක්‍රීට් [ගෝලාර්ධය වන්නාවූ රෝමානු පාන්තියොන් නිර්මාණයෙහි පිටස්තර පෙනුමක්.]]

සමුච්චය හා ද්‍රව සිමෙන්ති වලින් සමන්විත වන්නාවූ සහ සබැඳී  කාලය ගතවත්ම දැඩි බවට පත්වන්නාවූ, සංයුක්ත ද්‍රව්‍යයක් **කොන්ත්‍රීට්** ලෙසින් හැඳින්වෙයි.

## මූලාශ්‍ර
කලාඳුරු

ඔබට අවැසි ලිපිය තෝරාගන්න
* කලාඳුරු (පැලෑටිය)
* කලාඳුරු (ශ්‍රාවය)
පරිගණක වැඩ පහසු කරන වෙබ්අඩවි

## ඔන්ලයින් හමුවීම පහසු කර දෙන Fuze'
නොමිලේම ඔබට ඉ-කොන්ෆරන්සින් කල හැකි සේවා මෙම වෙබ් අඩවියෙන් සපයයි.ප්‍රසන්ටෙශන්,
ලිපි ලේකන සහ Images ෂෙයාර් කර ගන්නට මෙය හොද වෙබ් සේවයකි. |https://www.fuze.com  |

## ෆයිල් සහ පාස්වර්ඩ් බැකප් කොට දෙන 'Secure Safe'
මම වෙබ්අඩවියෙන් නොමිලේ ලබා දෙන සේවය මගින්,ෆයිල් සහ පාස්වර්ඩ් වැනි Data පහසුවෙන්
නැවත ලබා ගත හැකි සේ තැන්පත් කොට තබන්නට පුළුවන. |http://www.securesafe.com |
සිවු රඟ සේනා

* ඇත් සේනාව
* අස් සේනාව
* රිය සේනාව
* පාබල සේනාව

ප්‍රවර්ගය:යුද්ධ හමුදා ඉතිහාසය..
තෝනිගල සෙල් ලිපිය

ඔබට අවැසි ලිපිය තෝරාගන්න
* තෝනිගල සෙල් ලිපිය, ආණමඩුව - මෙරට දිගම සෙල්ලිපිය ලෙස සැළකෙන ආණමඩුව පිහිටි තෝනිගල සෙල් ලිපිය, පුත්තලම-කුරුණෑගල මාර්ගයේ, පුත්තලම සිට කිලෝ මීටර 24 ක් පමණ දුරින් පිහිටා තිබේ.
* තෝනිගල සෙල් ලිපිය, වවුනියාව -  වවුනියාව දිස්ත්‍රික්කයට අයත් තෝනිගල සෙල් ලිපිය වවුනියාව-හොරොව්පොතාන මාර්ගයේ තිලක්කුලම ප්‍රදේශයේ පිහිටා තිබේ.
ආණමඩුව තෝනිගල සෙල් ලිපිය

ශ්‍රී ලංකාවේ වයඹ පළාතේ පුත්තලම දිස්ත්‍රික්කයට අයත් ආණමඩුව පිහිටි **තෝනිගල සෙල් ලිපිය** මෙරට දිගම සෙල්ලිපිය ලෙස සැළකේ. එය පුත්තලම-කුරුණෑගල මාර්ගයේ, පුත්තලම සිට කිලෝ මීටර 24 ක් පමණ දුරින් පිහිටා තිබේ.

## ජනප්‍රවාද
ආණමඩුව තෝනිගල ප්‍රදේශය වටා විජය හා කුවේණි සම්බන්ධ ජනප්‍රවාදයක් වේ. විජය සහ කුවේණි සිය දරුවන්ද සමඟ අවසාන කාල පරිච්ඡේදයේ ආණමඩුව ප්‍රදේශයේ වාසය කළ බව තෝනිගල සෙල්ලපිය හා පරමාකන්ද රජ මහා විහාරයේ වූ සෙල් ලිපිය සාක්ෂි දරයි. විජය හා කුවේණිගේ නෑදෑයින් අතර හටගත් සටනින් ජයගත් විජය රජු පසුව කුවේණිය හැර දමා යන අවස්ථාවෙදී, ඔහු පසුපස ලුහුබැඳ ගිය කුවේණියට නවතින ලෙස දන්වා විජය රජතුමා විසින් අණ ඉරක් ගලේ ඇද ගිය බව ජනප්‍රවාදයේ සඳහන් වේ. එතැන් සිට කුවේණිය ලතෝනි දුන් බවත්, එම ස්ථානය ලතෝනිගල වශයෙන් හැදින්වූ බවත්, පසුව තෝනිගල වූ බවත් එහි වැඩිදුරටත් සඳහන් වේ.

## තෝනිගල ගිරි ලිපිය 1
මෙම ගිරි ලිපිය, ක්‍රි. ව. 1වන සියවසේ ගාමිණී අභය රජ සමයට අයත් වේ. පූර්ව බ්‍රාහ්මී අක්ෂරයන්ගෙන් හා පුරාණ සිංහල භාෂාවෙන් නිර්මිත වේ.

### අන්තර්ගතය
ප්‍රමුඛ අභයගේ පුත් ප්‍රමුඛ තිස්සගේ වැව අවගිරික-තිස්ස-පබ්බත විහාරයේ පැමිණි නොපැමිණි සිව් දිග භික්ෂූන් වහන්සේලාට ප්‍රධානය කර ඇත. ගාමිණී අභය රජ විසින් අවනගරක සහ තව්රිකියනගරක යන ස්ථාන දෙකද එම විහාරයට නියම කරන ලදී. ප්‍රමුඛ අභයගේ පුත් තිස්ස විසින් මෙම දීමනා පැමිණි නොපැමිණි සිව්දිග සංඝයාට නියම කරවන ලද බැව් සදහන්ය.

## තෝනිගල ගිරි ලිපිය 2
මෙම ගිරි ලිපියද, ක්‍රි. ව. 1වන සියවසේ ගාමිණී අභය රජ සමයට අයත් වේ. පූර්ව බ්‍රාහ්මී අක්ෂරයන්ගෙන් හා පුරාණ සිංහල භාෂාවෙන් නිර්මිත වේ.

### අන්තර්ගතය
ප්‍රමුඛ (ප්‍රධාන) අභයගේ පුත් වූ තිස්ස විසින් මෙම වැවද, ගාමිණී අභය රජ විසින් අවනගරක හා තව්කිරිය යන ස්ථාන දෙකද, අවගිරික තිස්ස පබ්බත විහාරයෙහි භික්ෂූන් වහන්සේලා වෙත පූජා කල බව මෙම ශිලා ලිපියෙහි දැක්වේ.

## මේවාද බලන්න
*තෝනිගල සෙල් ලිපිය, වව්නියාව

## මූලාශ්‍ර
ප්‍රවර්ගය:ශ්‍රී ලංකාවේ ශිලා ලිපි
ප්‍රවර්ගය:පුත්තලම දිස්ත්‍රික්කයේ පුරාවිද්‍යා ආරක්‍ෂිත ස්මාරක
කලාඳුරු (පැලෑටිය)

ප්‍රවර්ගය:ශ්‍රී ලංකාවේ වී ගොවිතැනේ වල් පැලෑටි
ප්‍රවර්ගය:ශ්‍රී ලංකාවේ වල් පැලෑටි
දළදා පෙරහැර

දළදා වහන්සේ වෙනුවෙන් පැවැත්වෙන පෙරහැරවල් දළදා පෙරහැර නම්වේ.

## ඉතිහාසය 
දන්ත ධාතූන් වහන්සේ කිත්සිරි මෙවන් රජ දවස සිට ම බෞද්ධයාගේ පූජෝපහාරයට ලක් වේ. මෙම උතුම් දන්ත ධාතූන් වහන්සේට හා සතර මහා දෙවිවරුන්ට ගෞරව දැක්වීම සදහා දළදා පෙරහැර පවත්වනු ලබයි.

### ආරම්භය
අනුරාධපුර යුගයේදී ආරම්භවී ඇති සම්ප්‍රදායකි. ක්‍රි.ව 313 දී අනුරපුරයේ කිර්ති ශ්‍රී මේඝවර්ණ රජු දවස ගුහශිව රජුගේ දියණිය වු හේමමාලා කුමරියත් බෑණනුවන් වු දන්ත කුමාරයාත් විසින් මෙරටට රැගෙන ආ දන්ත ධාතුන් වහන්සේ මෙරට බෞද්ධ ජනතාවගේ ප්‍රධාන ජාතික මෙන්ම ආගමික සංකේතය බවට පත්ව ඇත.

## සෙංකඩගල දළදා පෙරහැර 
දළදා පෙරහැර ඉංග්‍රීසි පාලන සමයේදී පවා පෙර පැවති ආකාරයෙන්ම පැවැත්වූ බව සදහන් වේ. වර්තමානයේ ද පැරණි චාරිත්‍ර අනුගමනය කරමින් පෙරහැර පවත්වයි. පෙරහැර ආරම්භ වන්නේ ඇසල පුර පොය දිනට නැකත් අනුව කප් සිටුවිමෙනි.එම නිසා දළදා පෙරහැර බෞද්ධයන් වන අපට බෙහෙවින් වැදගත් අංගයකි.

## ශ්‍රී දන්ත ධාතුන් වහන්සේ 
## ආශ්‍රිත ලිපි
* සෙංකඩගල පෙරහැර මංගල්‍යය

ප්‍රවර්ගය:දළදා පෙරහැර
රජගල පුරාවිද්‍යා භූමිය

**රජගල**, හෝ **රජගලතැන්න/රාස්සගල** යනු ඝන වනාන්තරයකින් වැසී ගිය මුහුදු මට්ටමේ සිට අඩි 1038 (316 මීටර) පමණ උස්වූ, ශ්‍රී ලංකාවේ නැගෙනහිර පළාතේ ,උහන ප්‍රාදේශීය ලේකම් කොට්ඨාශයේ පිහිටි අයිතිහාසික වශයෙන් ඉතා වැදගත් වූ පෞරාණික නටඹුන් සහිත කඳු වැටියක් වේ. පැරණි නටඹුන් 600කට වඩා වැඩි ප්‍රමාණයක් සහ අක්කර 1080ක් පමණ පුරා විහිදී ගිය මෙම පුරාවිද්‍යා භූමිය අනුරාධපුරය මිහින්තලා පුරාවිද්‍යා භූමියට පමණක් දෙවන වන බැව් පැවසේ.

රජගල පිහිටි අනෙකුත් නටබුන් අතර අඩක් වැඩ නිමකළ හිටි බුද්ධ ප්‍රථිමාව, දිය පිහිල්ල හා ඊට සම්බන්ධ සුවිසල් ශිලාමය පාත්‍රා, පුන්කලස දෝතින් රැගෙන සිටින ආකාරය දැක්වෙන මුරගල හා නාග රාජු හා රාජිනිය දැක්වෙන මුරගල ආදිය දැකගත හැකි වේ.

මීට අමතරව ශිලාමය පාත්‍රා සහිත ස්ථානයට ඉහලින් ගල් පුවරු යොදා ඉදි කළ පැරණි උළුවස්ස සහිත ගල් ලෙන ඉදිකොට තිබේ. එසේම කාලය අනිෂ්චිත ප්‍රාථමික ගුහා සිතුවම් සමූහයක් සහ අනුරාධපුර යුගයට අයත් යැයි සැලකෙන බිතු සිතුවම් කොටස් කිහිපයක් සහිත චිත්‍ර ලෙනක්ද මේ පුදබිමේ දැකගත හැකිවේ.

### රජගල ලෙන් ලිපිය
ක්‍රි. පූ. 2-1 සියවසට අයත් මෙම ලෙන් ලිපිය පූර්ව බ්‍රාහ්මී අක්ෂරයන්ගෙන් හා පුරාණ සිංහල භාෂාවෙන් යුක්ත වේ. මෙහි අන්තර්ගතයෙහි, දෙවියන්ට ප්‍රිය වූ ගාමිණී තිස්ස මහ රජුගේ පුත් තිස්ස කුමාරයාගේ භාර්යාව වූ උපාසිකා ශාමිකාගේ ලෙන, ලෙස දක්වා ඇත.

## ගැලරිය

Rajagala Archaeological Site 4.jpg| පැරණි නටඹුන්
Rajagala Archaeological Site 1.jpg| පැරණි නටඹුන්
Rajagala Archaeological Site 2.jpg|කුඩ ලෙන

## ආශ්‍රිත
ප්‍රවර්ගය:අම්පාර දිස්ත්‍රික්කයේ බෞද්ධ සිද්ධස්ථාන‎
ප්‍රවර්ගය:අම්පාර දිස්ත්‍රික්කයේ පුරාවිද්‍යා ආරක්‍ෂිත ස්මාරක
ලද පස් මල්

ආර්ය සංස්කෘතියේ  මංගල හා පුද පූජා අවස්ථා සඳහා යොදාගන්නා ඊතණ, සමන්පිච්ච පොහොට්ටු, හුනු සහල් , එළඅබ, විළඳ යන ඔෟෂධ වර්ග පහ **ලද පස් මල්** නමින් හැඳින්වේ. වචනයේ අර්ථයෙන් පෙන්වන මල්  වර්ග පහක් මෙයින් අදහස් නොකෙරේ

## ඊතණ
## සමන්පිච්ච පොහොට්ටු
## සුන්සහල්
## සුදු අබ
## විළඳ
ප්‍රවර්ගය:ලද පස් මල්
ශ්‍රී ලංකාවේ උණුදිය උල්පත්

ශ්‍රී ලංකාවේ දිස්ත්‍රික්ක 5ක ප්‍රධාන **උණුදිය උල්පත්** 10ක් වර්ථමානය වන විට හඳුනාගෙන තිබේ.

## අම්පාර දිස්ත්‍රික්කය
*වහව උණුදිය උල්පත්
*මහඔය උණුදිය ලිං
*කපුරැල්ල උණුදිය උල්පත්
*ජයන්තිවැව උණුදිය උල්පත
*මුතුගල්වෙල උණුදිය උල්පත

## අනුරාධපුර දිස්ත්‍රික්කය
*අඩම්පනේ උණුදිය උල්පත්

## ත්‍රිකුණාමලය දිස්ත්‍රික්කය
*ගෝමරන්කඩවල උණුදිය උල්පත්
*කන්නියා උණුදිය ලිං

## පොලොන්නරුව දිස්ත්‍රික්කය
*නෙළුම්වැව උණුදිය උල්පත්

## හම්බන්තොට දිස්ත්‍රික්කය
*මදුනාගල උණුදිය ලිං

## ආශ්‍රිත
ප්‍රවර්ගය:ශ්‍රී ලංකාවේ උණුදිය උල්පත්
කපුරැල්ල උණුදිය උල්පත්

**කපුරැල්ල උණුදිය උල්පත** ශ්‍රී ලංකාවේ උණුදිය උල්පත් අතුරින් උෂ්ණත්වය වැඩිම උණුදිය උල්පත ලෙස සැළකේ. උල්පත මගින් මුදාහරින ජලයෙහි උෂ්ණත්වය 55-56°C අතර විචලනය වේ. 

## පිහිටීම
චෙන්කලඩි-පදියතලාව මාර්ගයේ මහඔය 69 හන්දියෙන් හැරී, කපුරැල්ල උණුදිය උල්පත් වෙත පිවිසිය හැකි වේ.

## මේවාද බලන්න
* ශ්‍රී ලංකාවේ උණුදිය උල්පත්

## ආශ්‍රිත
ප්‍රවර්ගය:ශ්‍රී ලංකාවේ උණුදිය උල්පත්
මදුනාගල උණුදිය ලිං

**මදුනාගල උණුදිය ලිං** හෝ **මහපැලැස්ස උණුදිය ලිං** ශ්‍රී ලංකාවේ හම්බන්තොට දිස්ත්‍රික්කයේ මදුනාගල ප්‍රදේශයේ පිහිටා තිබේ. උල්පත මගින් මුදාහරින ජලයෙහි උෂ්ණත්වය 44-46°C අතර විචලනය වේ.

## මේවාද බලන්න
* ශ්‍රී ලංකාවේ උණුදිය උල්පත්

## මූලාශ්‍ර
ප්‍රවර්ගය:ශ්‍රී ලංකාවේ උණුදිය උල්පත්
ජයන්තිවැව උණුදිය උල්පත

**ජයන්තිවැව උණුදිය උල්පත** ශ්‍රී ලංකාවේ අම්පාර දිස්ත්‍රික්කයේ කිවුලේගම, පල්ලන් ඔය මාර්ගයේ ජයන්තිවැව ආසන්නයේ පිහිටා තිබේ. උල්පත මගින් මුදාහරින ජලයෙහි උෂ්ණත්වය 34.1°C පමණ වේ.

## පිහිටීම
සියඹලාණ්ඩුව-අම්පාර මාර්ගයේ වඩිනාගල හරහා මෙම ජයන්තිවැව උණුදිය උල්පත වෙත පිවිසිය හැකි වේ.

## මේවාද බලන්න
* ශ්‍රී ලංකාවේ උණුදිය උල්පත්

## ආශ්‍රිත
ප්‍රවර්ගය:ශ්‍රී ලංකාවේ උණුදිය උල්පත්
මුතුගල්වෙල උණුදිය උල්පත

**මුතුගල්වෙල උණුදිය උල්පත** හෝ **ගුරුකුඹුර උණුදිය උල්පත** ශ්‍රී ලංකාවේ මහඔය-මහියංගනය මාර්ගය ආසන්නයේ මාදුරු ඔය ජාතික වනෝද්‍යානය තුල පිහිටා තිබේ.

## මේවාද බලන්න
* ශ්‍රී ලංකාවේ උණුදිය උල්පත්

## මූලාශ්‍ර
ප්‍රවර්ගය:ශ්‍රී ලංකාවේ උණුදිය උල්පත්
මහඔය උණුදිය ලිං

**මහඔය උණුදිය ලිං** ශ්‍රී ලංකාවේ අම්පාර දිස්ත්‍රික්කයේ මහඔය නගරයේ සිට කිලෝ මීටර 2ක් පමණ ඇතුලට වන්නට පිහිටා තිබේ. වෙනස් උෂ්ණත්වයන්ගෙන් සමන්විත වූ උණුදිය ලිං 7කින් යුක්ත මෙහි වැඩිම උෂ්ණත්වය සෙල්සියස් 55ක් පමණ වේ.

## මේවාද බලන්න
* ශ්‍රී ලංකාවේ උණුදිය උල්පත්

## ආශ්‍රිත
ප්‍රවර්ගය:ශ්‍රී ලංකාවේ උණුදිය උල්පත්
ගෝමරන්කඩවල උණුදිය උල්පත්

**ගෝමරන්කඩවල උණුදිය උල්පත්** හෝ **රන්කිහිරය/උල්පොත උණුදිය උල්පත්** ශ්‍රී ලංකාවේ ත්‍රිකුණාමලය දිස්ත්‍රික්කයේ පිහිටා ඇති උණුදිය උල්පත් 2ක් වේ. එහි උෂ්ණත්වය ආසන්න වශයෙන් සෙල්සියස් 42 ක් පමණ වේ. රන්ගිරි උල්පොත බෞද්ධ විහාරයද මෙම ප්‍රදේශය ආසන්නයේ පිහිටා තිබේ.

## පිහිටීම
ත්‍රිකුණාමලය-හොරොව්පතාන මාර්ගයේ කින්නියා පන්කුලම පසුකර කම්ඹකෝට්ටේ ඔස්සේ මෙම උණුදිය උල්පත් වෙත පිවිසිය හැකි වේ.

## මේවාද බලන්න
* ශ්‍රී ලංකාවේ උණුදිය උල්පත්

## ආශ්‍රිත
ප්‍රවර්ගය:ශ්‍රී ලංකාවේ උණුදිය උල්පත්
වවුනියාව තෝනිගල සෙල් ලිපිය

ශ්‍රී ලංකාවේ උතුරු පළාතේ වව්නියාව දිස්ත්‍රික්කයට අයත් **තෝනිගල සෙල් ලිපිය** වවුනියාව-හොරොව්පොතාන මාර්ගයේ තිලක්කුලම ප්‍රදේශයේ පිහිටා තිබේ.

ක්‍රි.ව. හතරවන සියවසට අයත් මෙම තෝනිගල සෙල් ලිපිය මහසෙන් රජුගේ පුත් ශ්‍රී මේඝවර්ණාභය රජු (ක්‍රි.ව 303-331) විසින් කරවා ඇති සෙල්ලිපියකි.එමගින් එකල ලක්‌දිව පැවති දේශපාලනික, සාමාජයීය, ආගමික හා ආර්ථික තොරතුරු පිළිබද කරුණු රැසක් අනාවරණය කරනු ලබන අතර එය බැංකු ක්‍රමය හා බදු අය කරගැනීම සම්බන්ධයෙන් වූ ලොව පැරැණිම ලියැවිල්ල ලෙසද සැලකේ.

## අන්තර්ගතය
දේව නැමැත්තකු විසින් ධාන්‍ය බැංකුවක් හා එහි ‍පොලියෙන් පන්සලක් නඩත්තු කිරීම සම්බන්ධව ක්‍රියාත්මක වූ ආකාරය පිළිබද කියැවෙන ලිඛිත තොරතුරු මෙහි සඳහන් වේ.

## මේවාද බලන්න
*තෝනිගල සෙල් ලිපිය, ආණමඩුව

## ආශ්‍රිත
ප්‍රවර්ගය:ශ්‍රී ලංකාවේ ශිලා ලිපි
ප්‍රවර්ගය:වවුනියාව දිස්ත්‍රික්කයේ පුරාවිද්‍යා ආරක්‍ෂිත ස්මාරක
ප්‍රභාස්

*ප්‍රභාස් රාජු*' () (උපත ඔක්තෝම්බර් 23, 1979) මෙම තෙළිඟු සිනමා තුල අනන්යව ඔහුගේ කටයුතු සඳහා ප්රසිද්ධ ඉන්දීය සිනමා නළුවෙකි. ප්රාබෑෂ් තෙලිඟු නළු ඥාති වේ ප්රාබෑෂ් 2002 නාට්ය චිත්රපට , Eshwar සමග චිත්රපටයේ මංගල දර්ශනයද කළේය. ඔහුගේ නිර්මාණ බොක්ස් ඔෆිස් වැනි Varsham (2004), Chatrapathi (2005), Chakram (2005 ), Billa (2009) මහතා පරිපූර්ණ (2011 ), Mirchi (2013) සහ Baahubali ලෙස පිහිටුවද්දී ඇතුළත් වනුයේ: . මෙම ආරම්භය (2015) [3 ] 2014 දී ඔහු බොලිවුඩ් චිත්රපටය Prabhudeva විසින් අධ්යක්ෂණය ක්රියාකාරී ජැක්සන් පෙනී සිටියේය. ඔහු Baahubali තරු : ද ආරම්භය (2015 ), ඉන්දීය සිනමා සඳහා වැඩිම ආදායම් ඉපයූ විවෘත වාර්තා කළ .
වහව උණුදිය උල්පත්

**වහව උණුදිය උල්පත්** ශ්‍රී ලංකාවේ අම්පාර දිස්ත්‍රික්කයේ පදියතලාව පිහිටා ඇත. එහි උණුදිය උල්පත් 18ක් පමණ තැනින් තැන විසිර පවතී. උල්පත මගින් මුදාහරින ජලයෙහි උෂ්ණත්වය 42-45°C අතර විචලනය වේ.

## මේවාද බලන්න
* ශ්‍රී ලංකාවේ උණුදිය උල්පත්

## ආශ්‍රිත
ප්‍රවර්ගය:ශ්‍රී ලංකාවේ උණුදිය උල්පත්
රියාස් ඛාන්

**රියාස් ඛාන්**  (මලයාම්: റിയാസ് ഖാന്‍, ) (උපත 9 සැප්තැම්බර් 1972) කිහිපයක් මලයාලම්, දෙමළ, කන්නඩ, තෙළිඟු, හින්දි සහ චිත්රපට කටයුතු කර ඇති කළ ඉන්දීය සිනමා නළුවෙකි.
සෝනක්ෂි සින්හා

**සෝනක්ෂි සින්හා** (උපත් 1987 ජූනි 2) ඉන්දියානු නිළියක හා rapper වේ.

## ආශ්‍රිත  
ප්‍රවර්ගය:1987 උපත්
ප්‍රවර්ගය:සිනමාව
ප්‍රවර්ගය:ඉන්දියානු සිනමාව
ප්‍රවර්ගය:ඉන්දියාව
මධ්‍ය ප්‍රදේශ් ව්‍යවසායික පරික්‍ෂා මණ්ඩල්

ව්‍යාපම් ලෙස කෙටියෙන් හැඳින්වෙන **මධ්‍ය ප්‍රදේශ් ව්‍යවසායික පරික්‍ෂා මණ්ඩල්** යනු ඉන්දියාවේ මධ්‍ය ප්‍රදේශ් ප්‍රාන්ත ආණ්ඩුවට අයත් වෘත්තීමය විභාග මණ්ඩලයයි.

ප්‍රවර්ගය:මධ්‍ය ප්‍රදේශ්
ව්‍යාපම් වංචා දාමය

**ව්‍යාපම් වංචාව** ලෙස හැඳින්වෙන්නේ කෙටියෙන් ව්‍යාපම් ලෙස හැඳින්වෙන මධ්‍ය ප්‍රදේශ් ව්‍යවසායික පරික්‍ෂා මණ්ඩල් හරහා සිදුවූ බවට සැලකෙන මහා පරිමාන විභාග වංචා දාමයකිි.
නිවත්තක චේතිය මහා විද්‍යාලය

**නිවත්තක චෙිතිය මහා විද්‍යාලය** ශ්‍රී ලංකාවේ අනුරාධපුර දිස්ත්‍රික්කය තුල පිහිටා ඇති පාසලකි. එය අනුරාධපුර නගරයේ පැරණිතම පාසල් අතරින් එකකි. නිවත්තක චෙිතිය මහා විද්‍යාලය 1AB ගනයේ පාසලක් වන අතර වර්තමානයේ ද්වීතීක යන අංශයෙන් පමණක් අධ්‍යාපන කටයුතු පැවැත්වේ.

## අතීතය
### ආරම්භය
පූජ්‍ය බුස්සේ ධම්ම රකඛිත හිමිගේ ප්‍රධානත්වයෙන් ක්‍රි.ව. 1934 වර්ෂයේ මැයි මස පළමුවෙනි දින නිවත්තක චෙිතිය මහා විද්‍යාලය ආරම්භ කරන ලදි. ආරම්භයේදී එය හඳුන්වනු ලැබුවේ බෞද්ධ පාසලක් ලෙසින් වුවද අද වන විට මෙම පාසල මිශ්‍ර පාසලක් ලෙස ක්‍රියාත්මක වේ.  ළමුන් 6 දෙනෙකුගෙන් යුතුව අනුරාධපුර නිවත්තක චෙිතිය බෞද්ධ මධ්‍යස්ථාන භූමියේ මෙම පාසල ප්‍රථමයෙන් ආරම්භ කරන ලදි. පළමු නිල විදුහල්පතිතුමන් වූයේ අශෝක ජයරත්න මැතිඳුන්ය. අශෝක ජයරත්න මැතිඳුන්ගේ සමයේ ගුරු මණ්ඩලයේ ගුරුවරුන් 5ක් සේවය කර ඇත.

## නාමය
අරහත් මිහිඳු මහ රහතන් වහන්සේ අනුරාධපුරයට වැඩම කල කාලයේ උන්වහන්සේ නිර්වාණ සමාපත්තියට සමවැදී විවේක සුවයෙන් සිටි ස්ථානයක් ලෙස මෙම ස්ථානය කට වහරෙහි හැදින්වේ. එම නිසා මෙම ස්ථානයට නිවත්තක චෙිතිය යන නාමය යෙදුණු බව විශ්වාස කරයි.

## නිවත්තක චෙිතිය මහා විද්‍යාලයේ අද දවස 
අක්කර 6ක පමන භූමි භාගයක් පුරා පැතිර ඇති පාසලේ 1 වසරේ සිට 13 වසර දක්වා පංති පැවැති අතර වර්තමානය වන විට එය 6 වසරේ සිට 13 වසර දක්වා පමනක් පවත්වනු ලබයි. සිසුන් 4010ක ශිෂ්‍යය ධාරිතාවයකට 2015 වසර තුල මෙම විද්‍යාලය අධ්‍යයනය ලබා දී ඇත. සිප් සතර ලබා දීම සඳහා S.M.කුසුම් තිලක් විදුහල්පතිතුමන්ගේ වර්තමාන ප්‍රධානත්වය යටතේ 140ක අදුරු මඩුල්ලක් සිටිති. 

## සමිති සහ සංගම් 
*බෞද්ධ සංගමය
*ශිෂ්‍ය නායක සංගමය
*බාලදක්ෂ සමාජය
*තොරතුරු තාක්ෂණ සමාජය
*පරිසර සංගමය
*මහජන බැංකුව
*ශිෂ්‍ය භට බලකාය
*බාලදක්ෂ
*සෞඛ්‍යධාන

## නිවාස 
පාසලේ නිවාසාන්තර තරග වලදී ශිෂ්‍යයන් නිවාස 4කට බෙදනු ඇත:
***පැරකුම්**
පාට -  රතු
***තිස්ස**
පාට -  තද කොල
***ගැමුණු**
පාට -  කහ
***විජය**
පාට -  නාවික නිල්

පුරාණ සිංහලේ රජවරුන්ගේ නම් වලින් නිවාස නම් කර ඇත. නිවාසාන්තර මලල ක්‍රීඩා උත්සවය සෑම වසර 4කටම වතාවක් පැවැත්වේ.

## විදුහල්පතිවරු 

අශෝක ජයරත්න(1934 - 1965)
අශෝක ජයරත්න (දෙවන වරට)(1970 - 1970)
D.P.R. සමරනායක (දින කිහිපයකට)(1965 - 1965)
A. කුමාරසිංහ(1965 - 1966)
D.D. කරපුටුගල(1966 - 1968)
ආනන්ද රත්නායක(1968 - 1970)
H.G. ජයසුමන(මාස කිහිපයකට)(1972 - 1972)
C. සුබසිංහ(1966 - 1968)
 (1971 - 1972)
 (1972 - 1991)
S. සිරිපාල(1992 - 1996)
ඉඟිණිමිටිය ජලාශය

**ඉඟිණිමිටිය ජලාශය** යනු ශ්‍රී ලංකාවේ පුත්තලම දිස්ත්‍රික්කයේ ඉඟිණිමිටිය ප්‍රදේශයේ ඉදි කොට තිබෙන ජලාශයක් වේ. එය පුත්තලම දිස්ත්‍රික්කයේ විශාලතම ජලාශය ලෙස සැළකේ. දඹුලු කඳු පන්තියෙන් හට ගන්නා මී ඔය කිලෝ මීටර 4.88 ක පමණ දුරකදී  හරස් කිරීමෙන් ජලාශය ඉදි කොට තිබේ.

## මේවාද බලන්න 
* ශ්‍රී ලංකාවේ ජල වේලි

## ආශ්‍රිත
ප්‍රවර්ගය:ශ්‍රී ලංකාවේ ජලාශ
ප්‍රවර්ගය:පුත්තලම දිස්ත්‍රික්කය
තුඩුගල ඇල්ල

**තුඩුගල ඇල්ල** ශ්‍රී ලංකාවේ බස්නාහිර පළාතේ කළුතර දිස්ත්‍රික්කයේ තුඩුගල ප්‍රදේශයේ පිහිටා තිබේ. උස ප්‍රමාණය අනූව මෙම දියඇල්ල මෙරට 268වන උසම දියඇල්ල ලෙස සැළකේ.

## මේවාද බලන්න 
* ශ්‍රී ලංකාවේ දියඇලි

## ආශ්‍රිත
ප්‍රවර්ගය:ශ්‍රී ලංකාවේ දිය ඇලි
ඉඟිණිමිටිය

**ඉඟිණිමිටිය** යනු ශ්‍රී ලංකාවේ වයඹ පලාතේ පුත්තලම දිස්ත්‍රික්කයේ පිහිටි ප්‍රදේශයකි.

## ආශ්‍රිත ලිපි 
* ඉඟිණිමිටිය ජලාශය
ආණමඩුව

**ආණමඩුව** යනු ශ්‍රී ලංකාවේ වයඹ පළාතේ පුත්තලම දිස්ත්‍රික්කයේ පිහිටි නගරයකි.ඒ වගේම ශ්‍රි ලංකාවේ උසම සහා ලස්සනම ඔරලෝසුකණුව පිහිටන්නේද ආණමඩුවේය.පොහොසත් ඓතිහාසික පසුබිමක් සහ සජීවී දේශීය සංස්කෘතියක් සහිත සුන්දර නගරයකි. පුත්තලම සිට කිලෝමීටර 28 ක් පමණ දුරින් පිහිටා ඇති ආණමඩුව, එහි කෘෂිකාර්මික මුල් පිළිබිඹු කරමින් හරිත වනාන්තර, කුඹුරු සහ පොල් වතු වලින් වටවී ඇත. නගරයේ නම ඓතිහාසික වැදගත්කමක් ඇති අතර, එය "ඇලි මඩුව" (ඇතුන් කොටුව) යන්නෙන් පැවත එන බව විශ්වාස කෙරේ, එය දුටුගැමුණු රජුගේ සෙබළ නන්දිමිත්‍ර තම ඇතුන් බලකාය සමඟ මෙහි පදිංචි වූ බව පෙන්නුම් කරයි.

ආණමඩුවේ ආර්ථිකය ප්‍රධාන වශයෙන් කෘෂිකර්මාන්තය මගින් ක්‍රියාත්මක වන නමුත්, එහි ඓතිහාසික ස්ථාන සහ ස්වාභාවික සුන්දරත්වය හේතුවෙන් සංචාරක ව්‍යාපාරයෙන් ද ප්‍රතිලාභ ලබයි. මෙම නගරය එහි සාමකාමී පරිසරය සහ එහි පදිංචිකරුවන්ගේ උණුසුම් ආගන්තුක සත්කාරය සඳහා ප්‍රසිද්ධය. ප්‍රජාව විවිධාකාරය, සිංහල, දෙමළ සහ මුස්ලිම් ජනගහනයන් ඇතුළත් වන අතර, ඒවා නගරයේ පොහොසත් සංස්කෘතික නෙත්තියට දායක වේ. නගරයේ නිවර්තන දේශගුණය, වසර පුරා උණුසුම් උෂ්ණත්වයක් සහිත වන අතර එය කෘෂිකර්මාන්තය සහ එළිමහන් ක්‍රියාකාරකම් සඳහා සුදුසු වේ.

## සංචාරක ආකර්ෂණ 
* පරමකන්ද රජ මහා විහාරය - ආණමඩුව පරමකන්ද පිහිටි පරමකන්ද රජ මහා විහාරය ක්‍රි. පූ. 89-77 වළගම්බා රජ සමයට අයත් විහාරයක් ලෙස විශ්වාස කෙරේ. වර්ථමානයේ මෙම ස්ථානය පුරාවිද්‍යා ස්ථානයක් ලෙස සංරක්ෂණය කොට තිබේ.
* *තෝනිගල සෙල් ලිපිය, ආණමඩුව - තෝනිගල පිහිටි සෙල් ලිපි ද්විත්වය මෙරට දිගම සෙල්ලිපි ලෙස සැළකේ. එය පුත්තලම-කුරුණෑගල මාර්ගයේ, පුත්තලම සිට කිලෝ මීටර 24 ක් පමණ දුරින් පිහිටා තිබේ. 

## ආශ්‍රිත
ප්‍රවර්ගය:ශ්‍රී ලංකාවේ නගර සහ ගම්මාන
නිදහස් අනුස්මරණ ශාලාව

**නිදහස් අනුස්මරණ ශාලාව** ශ්‍රී ලංකාවේ ජාතික ස්මාරකයක් වේ. එය ශ්‍රී ලංකාව නිදහස සැමරීම සඳහා ඉදි කරන ලදී. එය කුරුඳුවත්ත, කොළඹ නිදහස් චතුරශ්‍රයේ පිහිටා ඇත. නිදහස් අනුස්මරණ කෞතුකාගාරය ද මෙහි පිහිටා ඇත.

## ආශ්‍රිත 
ප්‍රවර්ගය:කොළඹ
බැස්ටීල් දිනය

**බැස්ටීල් දිනය** යනු,  සෑම වසරකම ජූලි 14 දිනදී සැමරෙන ප්‍රංශ ජාතික දිනය සඳහා, ඉංග්‍රීසි කතා කරන රටවල භාවිතා වන නම වෙයි. ප්‍රංශයෙහිදී, එය විධිමත් ලෙසින්  **ලා ෆෙට් නැසියොනල්** (*ජාතික උත්සවය*) ලෙසින් සහ පොදු වශයෙන් **ලෙ කැත්‍රොස් ජුලියෙ** (*ජූලි දහහතර වන දින*) ලෙසින්ද හැඳින්වෙයි.

1789 ජූලි 14 දිනදී බැස්ටීලයට පහරදීම හා සමග ප්‍රංශ විප්ලවය ඇරඹීම සහ 1790 ජූලි 14 දිනදී ප්‍රංශ ජාතිකයන්ගේ එක්සත්බව පිළිබඳ පැවැත්වූ  ෆේටෙ ඩු ලා ෆිඩියරෂොන් උත්සවය,  ප්‍රංශ ජාතික දිනය විසින් සැමරෙයි . ප්‍රංශය පුරා උත්සව පැවැත්වෙයි.

## මූලාශ්‍ර
තරංග–අංශු ද්විත්වය

**තරංග–අංශු ද්විත්වය** යනු,  සෑම  මූලික අංශුවක්  හෝ  ක්වොන්ටමීය ස්ථිතියක් හෝ විසින්  අංශූන්හී ගුණාංග පමණක් නොව, තරංග වල ගුණාංගද ප්‍රදර්ශනය කරන බව කියැවෙන පරිසිද්ධිය වෙයි. ක්වොන්ටම්-පරිමාණයෙහි වස්තූන්ගේ  චර්යාව සම්පූර්ණයෙන්ම විස්තර කිරීමට,  "අංශුව" හෝ “තරංගය" යන සම්භාව්‍ය සංකල්ප වෙතින් නොහැකි බව එය විසින් සංවාදයට ලක් කෙරෙයි. අයින්ස්ටයින් ලිවූ පරිදී: "*සමහරවිටෙක එක් සිද්ධාන්තයක් සහ අන් සමහරවිටෙක අනෙක් සිද්ධාන්තයක් හෝ භාවිතා කල යුතු බවට අපට සිතෙතත්, විටෙක ඒ දෙකෙන් කුමන එකක් හෝ භාවිතා කිරීමට සිදු වෙයි. නවතම දුෂ්කරතාවයකට මුහුණ දීමට අපට සිදු වී ඇත. යථාරථය පිළිබිඹු කරන පරස්පර මනස් රූප දෙකක් අප වෙත ඇත; ඒවා වෙන වෙනම ගත් කල ආලෝකය යන සංසිද්ධිය එයින් කිසිවක් විසින් හෝ විස්තර නොකෙරෙන නමුදු, එක්ව භාවිතා කල විට එය විසින් සිදු කෙරෙයි*". 

මෙය පිළිබඳව විවිධ මතවාද ඉදිරිපත් වී ඇත.

ක්වොන්ටම් යාන්ත්‍ර විද්‍යාව සොයාගැනීමට පෙර, ලුවී ඩි බ්‍රොයිය විසින් ප්‍රථමාරම්භ කරනු ලදුව සහ, පසුව ඩි බ්‍රොයිය–බර්ම්  සිද්ධාන්තය යනුවෙන් ප්‍රවර්ධනය කෙරුණු, නියමු තරංග/ විවරණය විසින්, ද්විත්වය විරෝධවාසී ලෙසින් නොසැලකෙන අතර, අංශුව සහ තරංගය සැම විටම සමකාලයෙහි පවතින බව සැලකෙයි. ශ්‍රෝඩිංගර් ප්‍රකාර, ඩි බ්‍රොයිය තරංගයෙහි වසම වන්නේ සාමාන්‍ය භෞතික අවකාශ-කාලය වෙයි.
මරියා මිලර්

**මරියා ප්‍රාන්සිස් ලුවිස් මිලර්** (උපත 26 මාර්තු 1964) යනු,  2005 වසරෙහි සිට බේසිංස්ටෝක් සඳහා පාර්ලිමේන්තු මන්ත්‍රීවරයා (පාම) වන බ්‍රිතාන්‍ය කොන්සර්වේටිව් පක්ෂ දේශපාලනඥයෙකි.  2010 සිට 2012 දක්වා ඇය ආබාධිත පුද්ගලයන් සඳහා රාජ්‍ය යටත්ලේකම් වූ අතර, 2012 සිට 2014 දක්වා ඇය  සංස්කෘතිය, මාධ්‍යය සහ ක්‍රීඩාව පිළිබඳ රාජ්‍ය ලේකම්වරයා සහ කාන්තා වන් සහ සමානාත්මතාව පිළිබඳ අමාත්‍යවරයා ලෙසින් කැබිනට් මණ්ඩල සාමාජිකාවක් වූවාය.  2014 අප්‍රේල් මාසයේදී, මහජන මතය නිසා නැබිනට් මණ්ඩලයෙන් ඉල්ලා අස්වීමට මිලර් ට බල කරනු ලදුවේ, ඇය විසින් වියදම් සඳහා අධි-හිමිකම් පෑම, හිතාමතා කරන ලද වංචාවක් බව මහජනයා සිතූ නිසාය.
කන්නියා උණුදිය ලිං

**කන්නියා උණුදිය ලිං** ශ්‍රී ලංකාවේ ත්‍රිකුණාමලය දිස්ත්‍රික්කයේ පිහිටා ඇති උණුදිය ලිං 7ක් වේ. උල්පත මගින් මුදාහරින ජලයෙහි උෂ්ණත්වය 42°C ක් පමණ වේ.

## ඉතිහාසය
අතීතයේදී මෙම ස්ථානයෙහි පැරණි බෞද්ධ විහාරයක් තිබූ බවට සාධක පවතියි. ඇතුළුවන ස්ථානයෙහි බෞද්ධ ආරාමයක නටඹුන් දැකගත හැකි වන අතර මෙම උණුදිය උල්පත් එම බෞද්ධ ආරාම සංකීර්ණයෙහි කොටසක් හා එකල භික්ෂූන් වහන්සේලා විසින් පරිහරණය කරනු ලැබ තිබෙන බැව්ද පැවසෙයි. එසේම බෞද්ධ ගොඩනැගිලි වල ශේෂ වූ නටඹුන් රැසක් මේ ප්‍රදේශය ආශ්‍රිතව විසිර පවතින අතර, ඉන් බොහොමයක් එල්ටීටීඊ යුධ සමයේදී විනාශයට පත්ව ඇති ආකාරයක් දැකගත හැකි වේ.

එල්ටීටීඊ ත්‍රස්තවාදීන් විසින් මෙම ප්‍රදේශ පාලනය කල සමයේදී, මෙම ස්ථානය හා තිබූ බෞද්ධ සම්බන්ධය යටපත්ව තිබූ අතර එකල මෙම ස්ථානය අසල වූ හින්දු මාරි අම්මාන් කෝවිල විසින් පාලනය කරන ලදී. නමුත් පසුකාලීනව මෙම ස්ථානය පුරාවිද්‍යා දෙපාර්තමේන්තුව යටතට පවරා ගැනුණු අතර එමගින් මෙම ස්ථානය හා සම්බන්ධ පුරාවිද්‍යාත්මක ඉතිහාසය මතුකරගන්නා ලදී. පුරාවිද්‍යා දෙපාර්තමේන්තුවට අනූව කන්නියා උණු වතුර ලිං, වෙල්ගම් වෙහෙර බෞද්ධ ආරාම සංකීර්ණයෙහි කොටසක් සේ සැළකේ.

මෙම ස්ථානය සමග රාවණා රජු සම්බන්ධ හින්දු ජනප්‍රවාදයන්ද පවතියි.

## මේවාද බලන්න
* ශ්‍රී ලංකාවේ උණුදිය උල්පත්

## මූලාශ්‍ර
ප්‍රවර්ගය:ශ්‍රී ලංකාවේ උණුදිය උල්පත්
ප්‍රවර්ගය:ත්‍රිකුණාමලය දිස්ත්‍රික්කයේ පුරාවිද්‍යා ආරක්‍ෂිත ස්මාරක
බෙන් හව්ලට් (දේශපාලනඥයා)

**බෙන් හව්ලට්** (උපත 21 අගෝස්තු 1986) යනු,  ඉංග්‍රීසි කොන්සර්වේටිව් පක්ෂයේ දේශපාලනඥයෙකි. මැයි 2015 සිට, බාත් සඳහා පාර්ලිමේන්තු මන්ත්‍රීවරයා (පාම) වෙයි.

ප්‍රවර්ගය:1986 උපත්
හත්ථිකුච්චි විහාරය

**හත්ථිකුච්චි විහාරය** (**රාජාංගනය නටඹුන්**) යනු ශ්‍රී ලංකාවේ වයඹ පළාත කුරුණෑගල දිස්ත්‍රික්කය තුල පිහිටි එෙෙතිහාසික බෞද්ධ පුදබිමක් වේ. මෙම විහාරය අනුරාධපුර – පාදෙණිය මාර්ගයෙහි මහගල්කඩවල සිට කිලෝ මීටර් 3.5 දුරින් පිහිටා තිබේ.

## ඉතිහාසය
වර්ථමානයේ මෙම විහාරය ක්‍රි. ව. 251-253 අතර සමයේ රජකම් කල සිරිසඟබෝ රජතුමා තම හිස දන්දුන් ස්ථානය ලෙස ප්‍රචලිත වේ. සිරිසඟබෝ සිදුවීමට අදාල බොහොමයක් නිවැරදි පුරාවිද්‍යා සාධක මෙම එෙෙතිහාසික ස්ථානයෙන් හමුවීම ඊට හේතුව සේ සැළකේ. කෙසේ නමුදු අතීත ලේඛනගත ලියවිල්ලක් මගින්, මෙම විහාරය හා සිරිසඟබෝ සිදුවීම අතර සම්බන්ධයක් මෙතෙක් හෙළිනොකිරීම හේතුවෙන්, ගම්පහ පිහිටි අත්තනගල්ල රජ මහා විහාරය තවමත් සිරිසඟබෝ රජ තම හිස දන්දුන් ස්ථානය ලෙස පිළිගැනේ.

### සිරිසඟබෝ සිද්ධියට සම්බන්ධ සාධක
*අනුරාධපුරයේ සිය රජකම අත්හල සිරිසඟබෝ රජතුමා දහවල් හෝරාව පසුවී අනුරාධපුර ඉස්සරමණ විහාරයෙන් දකුණු දිශාවට පිටත්ව ගොස් රාත්‍රිය වන විට, ඔහු පැමිණ සිටි ස්ථානයේදී භාවනානුයෝගීව සිටි බව වංශකථා වල සඳහන් වේ. අනුරාධපුර නගරයේ සිට දකුණු දිශාවට වන්නට සැතපුම් 13 ක් පමණ ඈතින් පිහිටි මෙම විහාරයට පාගමනක් ඔස්සේ හෝරාවක පමණ කාලයකින් සේන්දු විය හැකිවේ. 
*පසුව බත්මුලක් රැගත් අනුරාධපුරයේ සිට නික්ම පැමිණි දුගියා, හෝරාවක පමණ ගමනකින් පසු සිය ආහාර ගැනීමට ලගාවූ පර්වත මුදුනකදී භාවනානුයෝගීව සිටි සිරිසගබෝ රජු හමුවී තිබේ. බත්මුලක් රැගෙන පා ගමණින් පැමිණි දුගියාට ගම්පහ අත්තනගල්ල ප්‍රදේශයට පැමිණීමට ඇති සම්භාවිතාව අවම යැයි පිළිගැනේ.
*සිරිසඟබෝ රජුගේ හිස දුගියා විසින් ගෝඨාභය රජුට ගෙනවිත් දුන් පසු, ගෝඨාභය රජු විසින් සිරිසඟබෝ රජු හිස දන් දුන් ස්ථානයට පැමිණ හිස සුන් දේහය මිහිදන් කොට එතැනිහී වටදාගෙයක් සහිත චෛත්‍යයක් හා බෝධිඝරයක් පිහිටවූ බව පැවසෙයි. මෙම හත්ථිකුච්චි විහාර භූමියෙහි ඊට අනුරූප නටඹුන් දැකගත හැකිවේ.
*හත්ථිකුච්චි විහාර බෝධිඝරයහි අඩි තුනක් පමණ උස්වූ හා අඩි අටක් පමණ දික්ව ගඩොලින් කෙරූ චතුරස්‍රාකාර ඉදිකිරීමක් දැකගත හැකිවන අතර ඉන් එක් පසෙක කවාකාර ගල් ස්ථම්භයක් තබා තිබේ. ශී‍්‍ර ලංකාවේ වෙනත් බෝධිඝරයක දක්නට නොමැති මෙම ඉදිකිරීම සිරිසඟබෝ රජතුමා මිහිදන් කිරීමට තැනූවක් විය හැකි බව පුරාවිද්‍යාඥයන්ගේ මතය වේ. පසෙක වූ කවාකාර ගල් ස්ථම්භය මගින් හිස සුන් මළසිරුරෙහි අඩුව පිරවෙන බැව් විශ්වාස කෙරේ. 
*සිරිසඟබෝ රජු හිස දන් දුන් ස්ථානයේ, ඉර හඳ නොදුටු පොකුණක් වූ බැව් වංශ කථාවන්හි විස්තර වේ. මෙම හත්ථිකුච්චි විහාරයේ සිරිසගබෝ රජු හිස දන්නා යැයි සැළකෙන පර්වත මස්තක ලෙන ආසන්නේ ඊට අනුරූප හිරුගේ හෝ සඳුගේ ඡායාව නොවැටෙන ස්වභාවික පොකුණක් පිහිටා තිබේ. එසේම මෙම ලෙනට පහලින් පර්වතය පාමුල බෝධිඝරය පිහිටා තිබෙන අතර, ලෙනෙහි සිට අයෙකු බිමට වැටුණහොත් පතිත වන්නේ එම බෝධිඝරය පිහිටි ස්ථානයට වේ.

## විහාර ගිරි ලිපි
විහාර පර්වතයේ හා එහි පාමුල ක්‍රි. ව. 2වන සියවසේ සිට ක්‍රි. ව. 9වන සියවස දක්වා කාලයට අයත් ගිරි ලිපි 50 කට අධික ප්‍රමාණයක් දැක ගත හැකි වේ. ඒ අතර වහරල ලිපි (වහල් බවින් මිදීම) බහුල වශයෙන් සටහන් කොට ඇත. අපර බ්‍රාහ්මී අක්ෂරයන්ගෙන් හා පුරාණ සිංහල භාෂාවෙන් මෙම ගිරි ලිපි සමන්විත වේ.

## ගැලරිය
## මේවාද බලන්න
*හත්ථිකුච්චි කෞතුකාගාරය
*හත්ථිකුච්චි පබ්බත

## මූලාශ්‍ර
## බාහිර සබැදි
*හත්තිකුච්චි

ප්‍රවර්ගය:ශ්‍රී ලංකාවේ විහාර
ප්‍රවර්ගය:වටදාගෙවල්
ප්‍රවර්ගය:කුරුණෑගල දිස්ත්‍රික්කයේ බෞද්ධ සිද්ධස්ථාන‎
ප්‍රවර්ගය:කුරුණෑගල දිස්ත්‍රික්කයේ පුරාවිද්‍යා ආරක්‍ෂිත ස්මාරක
ශ්‍රී නාග ගිරිලෙන් රජ මහා විහාරය

**ශ්‍රී නාග ගිරිලෙන් රජ මහා විහාරය** (*ඇතිනි වැටුනු ගල*) ශ්‍රී ලංකාවේ, කුරුණෑගල දිස්ත්‍රික්කයේ, උස්ගල, සියඹලන්ගමුව පිහිටි රජ මහා විහාරස්ථානයක් වේ.

ප්‍රවර්ගය:රජමහා විහාර
ප්‍රවර්ගය:කුරුණෑගල දිස්ත්‍රික්කයේ බෞද්ධ සිද්ධස්ථාන‎
ජේන් එලිසන්

**ජේන් එලිසබෙත් එලිසන්** (උපත 15 අගෝස්තු 1964) යනු,  බැටර්සී සඳහා පාර්ලිමේන්තු මන්ත්‍රීවරයා (පාම) ලෙසින් 2010 මහා මැතිවරණයෙහිදී තේරී පත්වූ බ්‍රිතාන්‍ය කොන්සර්වේටිව් පක්ෂ දේශපාලනඥයෙකි. 2015 මැයි 7 දිනදී, ඇය යළි-තේරී පත් වූයේ ඇයගේ වැඩි ඡන්ද පරතරය 1.7% කින් වැඩි කර ගනිමිනි.
දිමුත් කරුණාරත්න

**ෆ්‍රෑන්ක් දිමුත් මධුශංක කරුණාරත්න** (ඉංග්‍රීසි:**Dimuth Karunaratne **) හෝ  **දිමුත් කරුණාරත්න**, (උපත 21 අප්‍රේල් 1988 කොළඹ හිදී) යනු ශ්‍රී ලාංකික ක්‍රිකට් ක්‍රීඩකයෙකි.
ප්‍රවර්ගය:ක්‍රිකට් ක්‍රීඩකයෝ
ප්‍රවර්ගය:ශ්‍රී ලාංකික ක්‍රිකට් ක්‍රීඩකයෝ
පරමාකන්ද රජ මහා විහාරය

**පරමාකන්ද රජමහා විහාරය** ශ්‍රී ලංකාවේ වයඹ පළාතේ පුත්තලම දිස්ත්‍රික්කයේ ආණමඩුව පරමාකන්ද පිහිටි ඓතිහාසික බෞද්ධ පුදබිමක් වේ.

## ඉතිහාසය
පරමාකන්ද රජ මහා විහාරයේ ඉතිහාසය ක්‍රි. පූ. 89-77 වළගම්බා රජ සමයට දිව යන්නක් බැව් විශ්වාස කෙරේ. තෝනිගල සෙල්ලිපියෙහි දැක්වෙන පරිදි වළගම්බා රජ සමයේදී *මහාතිස්ස* නම් හිමිනමක් විසින් පරමකන්ද විහාරය ගොඩනංවා තිබේ.

## බිතුසිතුවම්
විහාර මන්දිරය තුල මහනුවර යුගයට අයත් ඉතා පැරණි සිතුවම් හා පසුකාලීනව පින්තාරු කරන ලද සිතුවම් වේ. බුද්ධ මන්දිරයෙහි වූ පිළිම මහනුවර යුගයේ කලා ශිල්ප ඉස්මතු කරයි. සම්පූර්ණ බුද්ධ මන්දිරය මැටියෙන් ඉදිකරන ලද්දක් ලෙස දැකගත හැකිවේ. 

මන්දිරයෙහි ඇතුල් බිත්තිහී පැරණි නුවර යුගයේ සිතුවම් මත අළුතින් බදාම තවරා නව සිතුවම් පින්තාරු කොට තිබේ. නමුත් අළුතින් යොදන ලද බදාම තට්ටු සමහර ස්ථාන වලදී ගැලවී යාම නිසා පැරණි සිතුවම් නැවතත් දැකගත හැකිවේ.

## ඉහල බුද්ධ මන්දිරය
විහාරයේ ඉහල මළුවෙහි ගල් පර්වතය ආශ්‍රයෙන් තැනූ කුඩා බුද්ධ මන්දිරයක් දැකගත හැකිවේ. එහි සැතපෙන බුදු පිළිමයක් හා වියන් සිතුවම් පින්තාරු කොට තිබේ. මැදුරෙහි පිටත ගල් පර්වත මතුපිටෙහි සිරිපතුල් සළකුණක් නෙලා ඇත.

## පරමාකන්ද ගිරිලිපිය
පරමාකන්ද විහාර පරිශ්‍රය තුල සෙල්ලිපි ද්විත්වයක් දැකගත හැකිවේ. ඉන් එක ලිපියක් විහාර මන්දිරය ඉදිරිපිටද අනෙක විහාරයේ වූ පහළ පොකුණ ආශ්‍රිතවද පිහිටුවා තිබේ. පොකුණ අශ්‍රිත ගිරිලිපිය ක්‍රි. ව. 1වන සියවසට අයත් වේ. පුරාණ සිංහල භාෂාවෙන් හා පූර්ව බ්‍රාහ්මී අක්ෂරයන්ගෙන් සමන්විත වේ.
### අන්තර්ගතය
ප්‍රධාන අභයගේ පුත්, නිර්භය නාවික ප්‍රධාන තිස්සගේ දංය කෙම යනුවෙන් ශිලා ලිපියෙහි විස්තර වේ.

## ආශ්‍රිත
ප්‍රවර්ගය:රජමහා විහාර
ප්‍රවර්ගය:පුත්තලම දිස්ත්‍රික්කයේ බෞද්ධ සිද්ධස්ථාන‎
ප්‍රවර්ගය:පුත්තලම දිස්ත්‍රික්කයේ පුරාවිද්‍යා ආරක්‍ෂිත ස්මාරක
කිරිගල්පොත්ත

**කිරිගල්පොත්ත** කන්ද ශ්‍රී ලංකාවේ දෙවන උසම කඳුවැටිය වේ. එහි මුහුදු මට්ටමේ සිට උස  කි. කිරිගල්පොත්ත කඳුවැටිය මහජනයාට විවෘතව පවතින ශ්‍රී ලංකාවේ උසම ස්ථානය සේ සැළකේ. (ශ්‍රී ලංකාවේ උසම කඳුවැටිය වන පිදුරුතලාගල කන්ද හමුදා කටයුතු වෙනුවෙන් යොදාගෙන ඇති බැවින් ඇතුළුවීම සීමාසහිත වේ).
තොටුපොල කන්ද

**තොටුපොල කන්ද** කන්ද ශ්‍රී ලංකාවේ තෙවැනියට උසම කඳුවැටිය වේ. එහි මුහුදු මට්ටමේ සිට උස  කි. එය නුවරඑළිය දිස්ත්‍රික්කයේ හෝර්ටන් තැන්න ජාතික වනෝද්‍යානය තුල පිහිටා තිබේ.
කවටයාමුණ

**කවටයාමුණ** යනු ශ්‍රී ලංකාවේ  මධ්‍යම පළාතේ මාතලේ දිස්ත්‍රික්කයේ මාතලේ නගරයේ සිට උතුරු දෙසට වන්නට පිහිටි  ප්‍රදේශයකි. කවටයා නැමති බලසම්පන්න මිනිසා විසින් ඉදිකළ අමුණ පිහිටි නිසා මෙම ගම්මානය කවටයාමුණ නම් වී පවතියි. ඓතිහාසික කවටයාමුණ රජමහා විහාරය මෙම ප්‍රදේශයේ පිහිටා ඇත.

## ආශ්‍රිත ලිපි 
* කවටයාමුණ රජමහා විහාරය
## මූලාශ්‍ර 
* www.lakehouse.lk http://www.lakehouse.lk/alokoudapadi/2013/11/20/_art.asp?fn=a13112030
කන්කසන්තුරේ වරාය

**කන්කසන්තුරේ වරාය** ශ්‍රී ලංකාවේ පිහිටි වරායකි.

## ආශ්‍රිත
* කොළඹ වරාය
* ගාලු වරාය

## මූලාශ්‍ර
ප්‍රවර්ගය:ශ්‍රී ලංකාවේ වරායවල්
ජෝ කොක්ස්

**හෙලන් ජොඈන්** "**ජෝ**" **කොක්ස්** ( **ලීඩ්බීටර්**; 22 ජූනි 1974 – 16 ජූනි 2016) යනු, බ්‍රිතාන්‍ය කම්කරු පක්ෂ දේශපාලනඥවරියක් විය.  2015 මහා මැතිවරණයෙහිදී ඉහළ බහුතර ඡන්ද සංඛ්‍යාවක් සහිතව කම්කරු පක්ෂය සඳහා අසුන රැකගත් ඇය, 2015 මැයි මාසයෙහිදී ඇයගේ තේරීපත්වීමට මාස 13 කට පසුව 2016 ජූනි මාසයෙහිදී මිය යෑම දක්වා,  බැට්ලි ඇන්ඩ් ස්පෙන් මැතිවරණ කොට්ඨාශය සඳහා පාර්ලිමේන්තු මන්ත්‍රීවරිය (පාම) වූවාය.

පාර්ලිමේන්තුවට පිවිසීමට පෙර, ඔක්ස්ෆැම් සඳහා ප්‍රතිපත්ති පිළිබඳ ප්‍රධානියා වශයෙන් සහ  සාරා බ්‍රවුන් සහ කිනොක් බැරන්වරිය සඳහා උපදේශිකාව ලෙසින්ද ඇය  ක්‍රියා කලාය.  

## ආශ්‍රිත
දඹකොළ පටුන

.
**දඹකොළ පටුන**, දැනට ශ්‍රී ලංකාවට අයිති භුමියේ අතීතයේ පැවතුන වරායකි. සංඝමිත්තා තෙරණිය ශ්‍රී මහා බෝධීන් වහන්සේ රැගෙන වැඩම වූයේ මෙම ස්ථානයට බව ඓතිහාසික  මූලාශ්‍ර වල සඳහන් ය.
දඹකොළ පටුන හෝ ජම්බුකෝලා පටුන යනු යාපනයට උතුරින් පිහිටි පුරාණ වරායකි. එය ක්‍රිපු යුගයට පෙර සිට භාවිතා කරන ලදී. ක්‍රිපු 250 සිදුවූ මිහිදු මහා රහතන්වහන්සේගේ ලංකාගමනයෙන් වසරකට පසු ඔහුගේ සොහොයුරිය වන සංගාමිත්ත තෙරීය පූජනීය බෝ පැළයක් සමඟ මෙම වරායෙන් ලංකාවට පැමිණි බව ඉතිහාසයේ සදහන්වේ. මෙම බෝ අංකුරය පැමිණීම සිහිපත් කරමින් දේවානම්පියතිස්ස රජු (ක්‍රිපු 250-210) මෙම ස්ථානයේ සමුද්‍රා පන්සල (ජම්බුකෝලා විහාරය) නමින් විහාරයක් ඉදිකල බව සදහන්වේ. පසුව, එම රජතුමාම ශ්‍රී මහා බෝධියෙන් හටගත් පළමු අංකුර අටෙන් එකක් ශ්‍රී මහා බෝධින්වහන්සේ අනුරාධපුරයට ගෙන යෑමට පෙර මෙම ස්ථානයේ මුලින්ම තබා තිබු තැන රෝපණය කළේය.

පසුකාලීනව පළමුවන විජයබාහු රජු (ව්‍ය.ව1070-1110) මෙම විහාර අඩවිය ප්‍රතිසංස්කරණ කර ඇත. මෑතක් වනතුරු දකින්නට ලැබුණු සිරි පතුල් ගල සහ එහි තිබු වටදාගෙය වැනි විහාරයේ නටබුන් තවදුරටත් එහි නොමැත.

කාලයත් සමග දඹකොළ පටුන වරායට හිමිව තිබු වැදගත්කම කෙමින් කෙමින් ගිලිහි ගියේය. මල්වතුඔයේ ගංමුවදොරේ පිහිටි මහාතින්ත/මහතොට/මාන්තොට(දැන් මාන්තායි) වරාය මුහුදු මාර්ගවල ප්‍රධාන මංසන්ධියක් ලෙස සංවර්ධනය වූ අතර කාලයාගේ ඇවෑමෙන් දම්බකෝලා පටුන විහාරයද මේ නිසා අභාවයට ගියේය.

ලංකාවේ ඓතිහාසික මුලාශ්‍ර වන මහාවංශය සහ සමන්තපසස්තික වැනි ග්‍රන්ථ වල පුරාණ කාලයේ ජම්බුකෝලා විහාරය වන්දනාමාන කිරීම සඳහා “යොනක” රටේ සිට ජම්බුකෝලා වෙත බැතිමතුන් පැමිණෙනු බව සදහන්වේ.

අවාසනාවට අද පන්සලෙහි කිසිදු පෞරාණිකත්වයක් නොපෙන්වයි. විහාරස්ථානයේ ඇති ස්ථූපය ඇතුළු බොහෝ ව්යුවහයන් ශ්‍රී ලංකා නාවික හමුදාව විසින් වාර්තාගත ලෙස දින 65 ක් තුළදී ඉදිකළ ගොඩනැගිලිය. වර්තමාන ඇති බෝ ගස පවා 1998 දී නාවික හමුදාව විසින් රෝපණය කරන ලද්දකි.

## මූලාශ්‍ර
ප්‍රවර්ගය:ශ්‍රී ලංකාවේ වරායවල්
වේල්ස් උද්‍යානය

**රාජකීය මාලිගා උද්‍යානය**, හෝ පොදුවේ **වේල්ස් පාර්ක්** ලෙස හැඳින්වෙන කුඩා උද්‍යානය මහනුවර නගරයේ පිහිටා තිබේ. එය ශ්‍රී වික්‍රම රාජසිංහ රජ විසින් විසින් ඉදිකරනු ලැබූ උද්‍යානයක් වේ. බ්‍රිතාන්‍ය වේල්සයේ කුමරුට ගෞරව පිණිස පසුකාලීනව වේල්ස් උද්‍යානය ලෙස නම් කර තිබේ. 1887 වර්ෂයේදී මහනුවර නගරාධිපති හර්බට් වේස් විසින් මෙම භූමිය උද්‍යානයක් බවට පත් කරන ලදී.

## මූලාශ්‍ර
ප්‍රවර්ගය:මහනුවර උද්‍යාන
ඇල්ල

**ඇල්ල** යනු ශ්‍රී ලංකාවේ ඌව පළාතේ, බදුල්ල දිස්ත්‍රික්කය තුල පිහිටි කුඩා නගරයක් වන අතර ප්‍රාදේශීය සභාවක්ක් මගින් පාලනය වේ. ආසන්න වශයෙන් කොළඹ සිට කිලෝමීටර 200ක් පමණ නැගෙනහිරින් පිහිටා ඇති මෙහී උන්තාංශය මුහුදු මට්ටමේ සිට මීටර 1041ක් පමණ වේ.

## සංචාරක ආකර්ෂණ
thumb|left|රාවණා ඇල්ල
*රාවණා ඇල්ල - ඇල්ල පිහිටි මීටර 25ක් පමණ උස් වූ රමණීය දිය ඇල්ලකි. මෑතකදී රාමායණය සංචාරක ප්‍රවර්ධන වැඩසටහන යටතේ නම වෙනස් කර ඇති අතර මුල් නම බඹරගල ඇල්ල වේ.
*දෙමෝදර අාරුක්කු නමයේ පාලම -  දෙමෝදර දුම්රිය ස්ථානය හා ඇල්ල අතර පිහිටි මෙරට ජනප්‍රිය ආරුක්කු පාලමක් වේ.
*දෝව රජ මහා විහාරය - දෝව පෞරාණික විහාරය බදුල්ල-බණ්ඩාරවෙල ප්‍රධාන මාර්ගයේ පිහිටා ඇත.

## මූලාශ්‍ර
ප්‍රවර්ගය:ශ්‍රී ලංකාවේ නගර සහ ගම්මාන
රාවණා ඇල්ල (බඹරගල ඇල්ල)

**රාවණා ඇල්ල** (**බඹරගල ඇල්ල;** ) ශ්‍රී ලංකාවේ  පිහිටි සුන්දර දිය ඇල්ලක් වේ. එය දැනට රටේ පුළුල්ම දිය ඇල්ලක් ලෙස ශ්‍රේණිගත වේ.

## විස්තරය 
මෙම දිය ඇල්ල ආසන්න වශයෙන් මීටර් 25 (අඩි 82) පමණ උසකින් යුක්ත වන අතර ඕවලාකාර හැඩැති අවතල පාෂාණ තලයකින් කඳුරැල්ලක් ගලා යයි. දේශීය තෙත් සමයේදී දිය ඇල්ල මැලවී යන පෙති සහිත පුවක් මලකට සමාන යැයි කියනු ලැබේ. නමුත් ජලය ගලායාම නාටකාකාර ලෙස අඩු වන වියළි කාලවලදී මෙය එසේ නොවේ. ඇල්ල රාවණා ඇල්ල වනජීවී අභයභූමියේ කොටසක් වන අතර, ඇල්ල ප්‍රාදේශීය දුම්රිය ස්ථානයේ සිට කිලෝමීටර 6ක් (සැතපුම් 3.7) දුරින් පිහිටා ඇත.

## ජනප්‍රවාද 
රාවණා සම්බන්ධ මනඃකල්පිත  ජනප්‍රවාද මෙම රාවණා ඇල්ල සමග බැඳී පවතී. එම ජනප්‍රවාද අනූව රාමා සහ ඔහුගේ සහෝදර ලක්ෂ්මන විසින් සිය සහෝදරියගේ නාසය කපාදැමීම හේතුවෙන් රාවණා විසින් සීතා  පැහැරගෙන අවුත් මෙම දියඇල්ල පිටුපස වූ ගුහාවක රඳවා තැබූ බව පැවසෙයි. එසේම රාවණා විසින් මෙහි සිට රාවණහත්ත වාදනය කල බවද මිත්‍යා කථාවල පැවසෙයි.

## රාවණා ඇල්ල ගුහාව 
රාවණා ඇල්ල ගුහාව පිහිටා ඇත්තේ මුහුදු මට්ටමේ සිට මීටර් 1,370 (අඩි 4,490) උසින් පිහිටි කඳු බෑවුමක පදනම මතය. මෙම ගුහාව බණ්ඩාරවෙල සිට කිලෝමීටර් 11 (සැතපුම් 7) දුරින් පිහිටි ජනප්‍රිය දේශීය සංචාරක ආකර්ෂණයකි. ගුහාව තුළ සිදු කරන ලද කැණීම්වලින් වසර 25,000 කට පෙර මානව වාසස්ථාන පිළිබඳ සාක්ෂි අනාවරණය විය.

## මේවා ද බලන්න
thumb|සංචාරකයන්
* ශ්‍රී ලංකාවේ දිය ඇලි

## මූලාශ්‍ර
## බාහිර සබැඳි 
ප්‍රවර්ගය:ශ්‍රී ලංකාවේ දිය ඇලි
ජෝන් මාන් (බ්‍රිතාන්‍ය දේශපාලනඥයා)

**ජෝන් මාන්** (උපත 10 ජනවාරි 1960) යනු,  එක්සත් රාජධානියෙහි  කම්කරු පක්ෂයේ දේශපාලනඥයෙක් වන අතර 2001 සිට බැසිට්ලෝ සඳහා පාර්ලිමේන්තු මන්ත්‍රීවරයා (පාම) ලෙසින් ක්‍රියා කරනුයේ, පෙර සිටි පාම ජෝ ඇෂ්ටන් විශ්‍රාම යෑමෙන් පසුවය.

ජෝන් මාන්,  මහා භාණ්ඩාගාර තේරීම් කමිටුවෙහි සේවය කරයි. ඔහු පෙරදී,  ටෙසා ජවුල් සහ රිචඩ් කැබෝන් සඳහා පාර්ලිමේන්තු පෞද්ගලික ලේකම් විය.
විද්‍යාලෝක විද්‍යාලය

**විද්‍යාලෝක විද්‍යාලය** යනු ශ්‍රී ලංකාවේ ගාල්ල දිස්ත්‍රිකයේ ඇති පිරිමි පාසලකි. පාසල ආරම්භ කරන ලද්දේ 1941 ජනවාරි මස 14 වැනිදාය.

ප්‍රවර්ගය:ශ්‍රී ලංකාවේ පාසල්
ප්‍රවර්ගය:දකුණු පලාතේ පාසල්
ප්‍රවර්ගය:ගාල්ල දිස්ත්‍රික්කයේ පාසල්
ප්‍රවර්ගය:ශ්‍රී ලංකාවේ අධ්‍යාපන ආයතන
ප්‍රවර්ගය:ශ්‍රී ලංකාවේ රජයේ පාසල්
ප්‍රවර්ගය:බෞද්ධ පාසල් - ශ්‍රී ලංකා
ප්‍රවර්ගය:ආණ්ඩුවේ පාසල් - ශ්‍රී ලංකා

## Sports 
විද්‍යාලෝක විද්‍යාලය දකුණු පළාතේ හොඳම ක්‍රීඩා පාසලක් වන අතර විද්‍යාලයේ ක්‍රීඩා අතර මලල ක්‍රීඩා, කබඩි, බොක්සිං, චෙස්, ක්‍රිකට්, රග්බි, පාපන්දු, පිහිනුම්, වොලිබෝල්, මේස පන්දු, බැඩ්මින්ටන්, ජිම්නාස්ටික්, කැරම්, හොකී සහ කරාතේ ඇතුළත් වේ.

### ක්‍රිකට් 
ගාලු මහිමයේ සටන යනු විද්‍යාලෝක විද්‍යාලය සහ ශාන්ත ඇලෝසියස් විද්‍යාලය අතර වාර්ෂික එක්දින ක්‍රිකට් තරඟයකි. මෙම තරගය ආරම්භ වූයේ 2019 දී ය.

2025 වන විට වාර්ෂික තරඟ පහක් ශාන්ත ඇලෝසියස් විද්‍යාලය සමඟ පවත්වා ඇති අතර, එයින් ඇලොසියස් විදුහල තුන් වතාවක් ජයග්‍රහණය කර ඇති අතර, විද්‍යාලෝක විද්‍යාලය තවමත් ජයග්‍රහණය කර නොමැත. 2024 සහ 2025 දී, අයහපත් කාලගුණික තත්ත්වයන් හේතුවෙන් තරගය ජය පරාජයෙන් තොරව අවසන් විය.  මේ සමඟම, අවුරුදු 15 න් පහළ එක්දින තරඟයක් ද වාර්ෂිකව පවත්වනු ලැබේ. තරඟ ගාල්ල ජාත්‍යන්තර ක්‍රීඩාංගණයේදී පැවැත්වේ.

මීට පෙර, පාසල විසින් සෑම වසරකම පෙබරවාරි මාසයේ ගාල්ල ජාත්‍යන්තර ක්‍රිකට් ක්‍රීඩාංගණයේදී මීපාවල අමරසූරිය විද්‍යාලයට එරෙහිව දින දෙකක තරඟයක් "මිතුරන්ගෙ සටන" ලෙස ක්‍රීඩා කරන ලදී. මෙම විද්‍යාල දෙක අතර තරඟ 1998 දී ආරම්භ වූ අතර සියලුම තරඟ ජය පරාජයෙන් තොරව අවසන් විය. තරඟය 2012 දී අවසන් විය.
නිරාගමික

ආගමික විශ්වාස සහ ආගමික පිළිවෙත් වලින් තොර වීම හෝ ඒවා ප්‍රතික්ෂේප කිරීම **නිරාගමික** වීම නම් වේ. වඩාත් පුළුල් අර්ථ දැක්වීමට අනුව ආගමකට අයත්නොවී සිටීම, සියළු ආගම් සමසේ සැලකීම, ආගම් ප්‍රතික්‍ෂේපකිරීම සහ සියළු ආගම් වලට විරුද්ධවීම යනාදිය පොදුවේ නිරාගමික වීම ලෙස සැලකේ. අදේවවාදය, අඥෙයවාදය, සංශයවාදය, හේතුවාදය සහ ඓහිකවාදය යනාදී නොයෙක් දාර්ශනිකමය සහ බුද්ධිමය දෘෂ්ටිවාද නිරාගමිකත්වය සමග බැඳී පවතී. නිරාගමික යැයි හඳුන්වාගන්නා පුද්ගලයන්ට ආගම් පිළිබඳව විවිධාකාර ආකල්ප තිබිය හැකිය.

පිව් පර්යේෂණ මධ්‍යස්ථානය විසින් 2012 වර්ෂයේදී රටවල් සහ බලප්‍රදේශ 230 ක් පුරා සිදු කරන ලද ගෝලීය සමීක්ෂණයකට අනුව ලෝක ජනගහණයෙන් 16% ක් පමණ කිසිම ආගමක් නොඅදහයි. 2017 වර්ෂයේ දී WIN/GIA සංගමය මගින් රටවල් 57 ක සිදු කෙරුනු ජනමත විමසුමකට අනුව, ජනගහණයෙන් 25% ක් දෙනා තමන් "ආගමික පුද්ගලයෙකු" නොවන බව ප්‍රකාශ කරන ලද අතර, 9% ක් දෙනා තමන් "ප්‍රත්‍යක්ෂ වූ අදේවවාදීන්" ලෙස හඳුන්වා ගත්හ.

කිසිම ආගමකට නොබැඳුනු පුද්ගලයින්ගේ ජනගහණය පසුගිය වසර ගණනාව තුල ශීඝ්‍රයෙන් වැඩි වීමකට ලක්ව තිබේ. විවිධ සංස්කෘතීන් වල "ආගම" සහ "අනාගමිකත්වය" යන සංකල්ප අර්ථ දක්වන අයුරු වෙනස්විය හැකි බැවින් යම්කිසි සමාජයක නිරාගමිකත්වය මැන බැලීම සඳහා විශාල සංස්කෘතිකමය සංවේදීභාවයක් අවශ්‍යය. ආගම් සමග නොබැඳි පුද්ගලයන් විවිධාකාර වන අතර, පෙර සඳහන් කෙරුනු පිව් පර්යේෂණ මධ්‍යස්ථානයේ 2012 ගෝලීය සමීක්ෂණයට අනුව තමන් නිරාගමික යයි හඳුන්වා ගත් පුද්ගලයන් වුවද ඇතැම් ආගමික විශ්වාස සහ පිළිවෙත් අනුගමනය කිරීමට ඉඩ ඇත.

## අමතර අවධානයට 
* ආගම් විරෝධය
* ආගම හැර දැමීම
* Faith deconstruction
* රට අනුව ආගමෙහි වැදගත්කම
* මිථ්‍යාදෘෂ්ටිකයා
* ඓහිකවාදය
* සර්වේශ්වරවාදය
* පශ්චාත් දේවවාදය
* ඓහික ආගම්
* Transtheism

## මූලාශ්‍ර 
## භාහිර සබැඳි 
* The *Understanding Unbelief* program in the University of Kent. 
* "Will religion ever disappear?", from BBC Future, by Rachel Nuwer, in December 2014
දෙමෝදර

**දෙමෝදර** යනු ශ්‍රී ලංකාවේ ඌව පළාතේ, බදුල්ල දිස්ත්‍රික්කය තුල පිහිටි ප්‍රදේශයකි.

## සංචාරක ආකර්ෂණ
thumb|left|දෙමෝදර පිහිටි අාරුක්කු නමයේ පාලම
*දෙමෝදර අාරුක්කු නමයේ පාලම -  දෙමෝදර දුම්රිය ස්ථානය හා ඇල්ල අතර පිහිටි මෙරට ජනප්‍රිය ආරුක්කු පාලමක් වේ.

ප්‍රවර්ගය:ශ්‍රී ලංකාවේ නගර සහ ගම්මාන
මරදාන

රාජගිරිය

## මූලාශ්‍ර
ප්‍රවර්ගය:ශ්‍රී ලංකාවේ බස්නාහිර පළාතේ ජනාකීර්ණ ප්‍රදේශ
ප්‍රවර්ගය:ශ්‍රී ලංකාවේ නගර සහ ගම්මාන
අලුත්කඩේ

**අලුත්කඩේ** (කොළඹ 12) යනු ශ්‍රී ලංකාවේ බස්නාහිර පළාතේ, කොළඹ දිස්ත්‍රික්කය තුල පිහිටි උප නගරයකි.

## මූලාශ්‍ර
ප්‍රවර්ගය:ශ්‍රී ලංකාවේ බස්නාහිර පළාතේ ජනාකීර්ණ ප්‍රදේශ
ප්‍රවර්ගය:ශ්‍රී ලංකාවේ නගර සහ ගම්මාන
ගම්පහ දුම්රිය ස්ථානය

**ගම්පහ දුම්රිය ස්ථානය** ශ්‍රී ලංකාවේ බස්නාහිර පළාතේ පිහිටි ගම්පහ නගරයේ ඇති දුම්රිය ස්ථානයකි. ශ්‍රී ලංකා දුම්රිය දෙපාර්තමේන්තුව මඟින් පරිපාලනය වන මෙය, දුම්රිය ස්ථාන අංක 15 දරයි.

## ස්ථානය
ගම්පහ දුම්රිය ස්ථානය ගම්පහ නගරයේ හෙනරත්ගොඩ උද්භිද උද්‍යානය ට යාබදව පිහිටා ඇත. මුහුදු මට්ටමේ සිට උස මීටර් 10.97ක් ඉහලින් පිහිටා ඇති මෙය කටුනායක බණ්ඩාරනායක ජාත්‍යන්තර ගුවන්තොටුපළට කිලෝමීටර් 15ක් හා කොළඹ කොටුව දුම්රිය ස්ථානයට කිලෝමීටර් 28ක් පමණ දුරින් පිහිටා තිබේ.

මෙම දුම්රිය ස්ථානයට වේදිකා තුනක් හා වෙදිකවන්ට මාරුවිම සදහා මාගී ගුවන් පාලමක් තිබේ.

## ඉතිහාසය
1864 වර්ශයේදී, එවක බ්‍රිතාන්‍ය අධිරාජ්‍යවාදීන් විසින් "හෙනරත්ගොඩ දුම්රිය ස්ථානය" යන නමින් තේ හා කෝපි මධ්‍යම කඳුකරයේ සිට කොළඹ ට ගෙන ඒම සඳහා දුම්රිය ස්ථානයක් තනන ලදී. 1926 දී මෙම දුම්රිය ස්ථානය රේල් පීලි දෙකේ මාර්ගයක් දමා ප්‍රධාන දුම්රිය මාර්ගය හා සම්බන්ධ කරන ලදී.

පසුව මුල් හෙනරත්ගොඩ දුම්රිය ස්ථානය අතහැර දමා "ගම්පහ දුම්රිය ස්ථානය" යනුවෙන් නම් කොට එය වත්මන පිහිටි ස්ථානයට ගෙන එන ලදී. තවමත් පැරණි හෙනරත්ගොඩ දුම්රිය ස්ථානය වත්මන් දුම්රිය ස්ථානයෙන් මීටර් 100ක් පමණ දුරින් දැකබලාගත හැකිය.​‍

## යාබදව පිහිටා ඇති දුම්රිය ස්ථාන
## මූලාශ්‍ර
ප්‍රවර්ගය:ශ්‍රී ලංකාවේ දුම්රිය ස්ථාන
ප්‍රවර්ගය:ශ්‍රී ලංකාවේ බස්නාහිර පළාතේ දුම්රිය ස්ථාන
උදේන විජේරත්න

ගෞරවණීය  **උදේන විජේරත්න** (ඉංග්‍රීසි: **Udena Wijerathna**) පළාත් සභා මන්ත්‍රි බස්නාහිර පළාත් සභාව.

## ජීවන සටහන්
උදේන විජේරත්න  කොළඹ නාලන්දා විද්‍යාලයයේ ආදි සිසුවෙකි. උදේන, හිටපු අමාත්‍ය ගරු මහේන්ද්‍ර විජේරත්න මැති තුමාගේ පුතනුවන්ය. 
තවද ඔහු පිලිප් ගුණවර්ධන සහ රොබට් ගුණවර්ධන යන්ගේ මී මුණුපුරා වෙයි.  ස්නායු ශල්‍ය වෛද්‍ය විශේෂඥ මහේෂි විජේරත්න මොහුගේ එකම සොහොයුරියයි.

## ආශ්‍රිත
කොළඹ නාලන්දා විද්‍යාලයයේ ආදි සිසු දේශපාලනඥයින්

* මගේ අවුරුදු 49ක කාලයේදී මේ වගේ ජනතා රැල්ලක් මම කවදාවත් දැකලා නෑ දැනටමත් ආණ්ඩුවේ 22ක් එළියට ඇවිත් 

* මීරිගම පාපැදි තරගය හෙට 

 
ප්‍රවර්ගය:චරිත කතා
ප්‍රවර්ගය:ශ්‍රී ලාංකිකයෝ
ප්‍රවර්ගය:ආදි නාලන්දියයෝ
ප්‍රවර්ගය:ලංකික දේශපාලනඥයෝ
ප්‍රවර්ගය:ශ්‍රී ලාංකික බෞද්ධයෝ
ප්‍රවර්ගය:ලාංකික සිංහලයෝ
තරිඳු විජේසේකර

**තරිඳු විජේසේකර** (ඉංග්‍රීසි: **Tharindu Wijesekara**) යනු ශ්‍රී ලාංකාවේ උපත ලද ඕස්ට්‍රේලියාවවේ වාසය කරන කලා ශිල්පියෙකි. සමාජ ජාල වෙබ් අඩවි තුළ බොහෝ ජනප්‍රිය චරිතය **ගප්පියා** තරිඳුය.ගප්පියා ශ්‍රී ලාංකික youtube ක්ෂේත්‍රයේ මුල්  පුරෝගාමිකයෙකි.

## ජීවන සටහන්
තරිඳු විජේසේකර කොළඹ නාලන්දා විද්‍යාලයයේ ආදි සිසුවෙකි. තරිඳු, එවකට නාලන්දා බාලදක්ෂ සමූහයේ ක්‍රියාකාරී සාමාජිකයෙකි.

## ආශ්‍රිත
* කොළඹ නාලන්දා විද්‍යාලයයේ ආදි සිසු කලා කරුවන්

* ගප්පියා යුගදිවියට! 

* Gappiya's Journal

* From Maharagama to YouTube: the Story of a Gappiya

* Gappiya is married with Lily - Tharindu Wijesekara 

* Fuel your dreams. Celebrate your struggles

* Interview gappiya - Tharindu Wijesekara 

* Cinema Sri Lankas Best Cinema Portal - Tharindu Wijesekara 

* Tharindu Wijesekara on flickr

* Sri Lankan Youtube Celebrities 

* Nalanda College(32nd Colombo) Scout Group නාලන්දා බාලදක්ෂ සමූහයේ ක්‍රියාකාරී සාමාජිකයෙකි

 
ප්‍රවර්ගය:චරිත කතා
ප්‍රවර්ගය:ශ්‍රී ලාංකිකයෝ
ප්‍රවර්ගය:ආදි නාලන්දියයෝ
ප්‍රවර්ගය:සිංහලයෝ
ප්‍රවර්ගය:ශ්‍රී ලාංකික බෞද්ධයෝ